Vučić: Kada povezujete ljude, onda razmišljaju o boljem životu, a ne o svađama - Sputnjik Srbija\n04:48 10 Decembar 2019\nVučić: Kada povezujete ljude, onda razmišljaju o boljem životu, a ne o svađama\n15:30 08.10.2019 (osveženo 17:47 08.10.2019) Preuzmite kraći link\nPredsednik Srbije Aleksandar Vučić izrazio je iskreno zadovoljstvo što je danas mogao da razgovara sa članovima Predsedništva BiH i predsednikom Turske Redžepom Tajipom Erdoganom.\nAleksandar Vučić je rekao da je Redžepu Tajipu Erdoganu zahvalan zbog njegove nesumnjive stabilizujuće uloge na Balkanu.\n„Hvala predsedniče na trudu. On je ovim sastankom i odlaskom u Raču pokazao koliko mu je važan ovaj region“, rekao je Vučić, preneo je javni servis.\nPredsednik Srbije je rekao da od 1945. godine kao da je postojala neka nevidljiva ruka koja nije dozvoljavala da se grade komunikacijske veze između Srbije i BiH.\n„Završili smo svu papirologiju, pripremili dokumentaciju. Želim da vas obavestim da će most kod Rače da bude izgrađen našim parama“, izjavio je Vučić .\nKako je rekao, auto-put Srbiju spaja sa Bijeljinom i Tuzlom.\n„Uvek su Tuzlaci naginjali ka Beogradu, a tu smo neku nit uspeli da izgubimo posle ratova“, naveo je predsednik Vučić.\nDodaje da je trgovinska razmena iz godine u godinu sve veća.\n„Zato smo danas potezali mape na kojima smo ucrtavali pruge. Mislim da smo svi sa zadovoljstvom gledali u te karte. Kada povezujete ljude, onda oni mnogo više razmišljaju o standardu, nego kako da se svađaju“, istakao je Vučić.\nErdogan: Odlučni smo da nastavimo trilateralni mehanizam\nTurski predsednik Redžep Tajip Erdogan istakao je da je današnji trilateralni samit bio plodonosan, kao i da će se naredni put sastati u BiH, a potom i u Turskoj.\n„Mi smo odlučni da nastavimo trilateralni mehanizam“, naveo je Erdogan.\nKada je reč o Srbiji i BiH, Erdogan je istakao da misli da će to zbližiti ljude i zemlje, ali da je najvažnija poenta sastanaka to što se razmišlja o celom regionu.\nRedžep Tajip Erdogana na konferenciji za novinare posle Trilateralnog sastanka\nDodao je da problemi sa vladom u Sarajevu moraju da se reše, zato što bez vlade ne može na efikasan način da se nastavi sa radom.\nGovorećo o auto-putu Beograd–Sarajevo, Erdogan je naveo da preduzimaju korake u tom smislu i da će to još više zbližiti Srbiju i BiH i dovešće do nekih još važnijih dešavanja.\n„Put je sinonim sa civilizacijom i sa životom i ako budemo uspeli da izvedemo da imamo put između dva naroda, imaće uticaj i na stanovništvo i sprečiće odliv stanovništva“, naglasio je Erdogan.\nDodao je da će učiniti region mestom koje privlači ljude i da ljudi neće odlaziti iz svoje domovine.\nZahvalio je Vučiću što je bio domaćin i istakao da se raduje predstojećim sastancima.\nDodik: Želimo da radimo i nižemo uspehe\nMilorad Dodik je rekao da i nakon sastanaka sledi formalno obeležavanje saradnje kroz otvaranje deonice auto-puta, koji bi trebalo da poveže Beograd i Sarajevo i omogući bolju komunikaciju.\nRazgovaralo se, kaže, i o gasovodu „Turski tok“, za šta je zainteresovana Republika Srpska.\n„To je svakako potreba da se očuva stabilnost i mir“, naveo je Dodik.\nMilorad Dodik na konferenciji posle Trilateralnog sastanka\nErdoganove reči, kako je naveo, da se izbegne bilo kakav etnički sukob na ovim prostorima, „želimo da to činimo i radimo i da u tom pogledu nižemo uspehe“.\n„Mi smo u zaostatku kada se radi o projektima, ali verujemo da bi moglo doći do formiranje Saveta ministara koji bi operativno trebalo da deblokira ovu vrstu saradnje“, naveo je Dodik.\nPrema rečima Milorada Dodika, saglasili su se da sledeće godine sastanak bude u BiH, a one tamo u Turskoj.\nDžaferović: Turska stabilizujući faktor u regionu\nČlan Predsedništva BiH Šefik Džaferović istakao je da je Turska stabilizujući faktor u celom regionu.\n„Turska ima dobre bilateralne odnose sa svim zemljama regiona, i sa BiH i sa Srbijom. Može da pomogne stabilizaciji ukupnih prilika na Zapadnom Balkanu“, rekao je Džaferović i zahvalio Erdoganu na tome.\nUkazao je i da BiH i Srbija imaju svoje bilateralne odnose i dodao da će svoja „bilateralna pitanja kojih ima rešavati u bilateralnom dijalogu“.\n„Postoje brojna otvorena pitanja između BiH i Srbije i ta pitanja treba početi rešavati“, dodao je Džaferović i istakao da je zbog toga potrebno voditi dijalog.\nSmatra da je potrebna intenzivnija saradnja između institucija Bosne i Hecegovine i Srbije. „Samo se tako mogu na pravi način rešiti svi bilateralni problemi“, dodao je Džaferović.\nŠefik Džaferović na konferenciji za novinare posle Trilateralnog sastanka\n„Ono što je zajedničko za sve naše države koje učestvuju u ovoj trilaterali, jeste pitanje auto-puta Sarajevo-Beograd ili Beograd-Sarajevo, kako god hoćete, čiji ćemo početak izgradnje danas ozvaničiti ovde u Republici Srbiji“, rekao je Džaferović.\nUkazao je da je to vrlo važan projekat, „to je projekat koji definitivno utiče i na mir i na stabilnost u celom regionu“.\nNaveo je da je Srbija završila svoje obaveze i unutar sebe i odnose sa Turskom i danas otpočinje deo izgradnje auto-puta kroz Srbiju.\n„Mi u BiH smo preuzeli obavezu da ono što se tiče institucija Bosne i Hercegovine, što je moguće pre definišemo i nakon toga zaključimo odgovarajuće ugovore i sa Turskom i sa Srbijom, kako bi taj projekat što pre bio realizovan“, zaključio je Džaferović i dodao da je to za njega danas najvažnije na sastanku.\nKomšić: Javile se i nove ideje\nPredsedavajući Predsedništva BiH Željko Komšić rekao je da se razgovaralo i o izgradnji auto-puta Beograd-Sarajevo, njegovim krakovima, o mogućnostima finansiranja, trasama itd.\nDodaje da će se o bilateralnim pitanjima govoriti na međusobnim bilateralnim susretima.\n„Ali, javile su se i nove ideje koje se tiču železničke mreže. Pošto je reč o zahtevnom terenu — to jesu skupi projekti, ali su višestruko korisni jer povezuju dve zemlje. Pogotovo mi u BiH imamo veliki interes da se one izgrađuju“, rekao je Komšić.\nNaveo je da stoji na raspolaganju, sa nadom da će se susreti nastaviti.\nŽeljko Komšić na konferenciji za novinare posle Trilateralnog sastanka


Kantonalna bolnica Zenica – prva zdravstvena ustanova sa kojom je potpisan Memorandum o saradnji na projektu „Izliječimo zdravstvo“\nDanas su u prostorijama Kantonalne bolnice Zenica, prof. dr. sc. prim. Rasim Skomorac, direktor kantonalne bolnice, i predstavnici Transparency international Bosne i Hercegovine (TI BiH) i Centara civilnih inicijativa (CCI), potpisali Memorandum o saradnji u sklopu projekta „Izliječimo zdravstvo“, koji finansira Evropska Unija.\n„Pored velike podrške koju Evropska unija pruža generalno u borbi protiv korupcije, izuzetno značajno, ako ne i presudno je i uključivanje nadležnih institucija. Samo udruženi možemo se suprostaviti svim oblicima korupcije, posebno u zdravstvu, i na taj način obezbijediti da svaki građanin ima isti tretman i isti nivo zdravstvene usluge. Kako bi “izliječili zdravstvo”, poboljšali odgovornost i integritet zdravstvenih ustanova u BiH, neophodno je osigurati zajedničko djelovanje u borbi protiv korupcije. TI BiH i CCI kroz projekat “Izliječimo zdravstvo“ uspostaviće saradnju sa 15 zdravstvenih ustanova u BiH, te u periodu od dvije godine raditi sa zdravstvenim ustanovama na unapređenju internih akata s ciljem prevencije korupcije. Kantonalna bolnica Zenica prva je zdravstvena ustanova, od 15 planiranih, sa kojom se potpisuje Memorandum o saradnji,” izjavio je Emsad Dizdarević, projekt menadžer TI BiH.\n„Posebna pažnja će se posvetiti uvođenju transparentnih listi čekanja, što će biti ilustrovano na modelu jedne ustanove, konkretno Kantonalne bolnice Zenica. Cilj je prikazati dobre prakse – kada građani imaju potpuni uvid u zakazane preglede i operacije, čime se smanjuje mogućnost korupcije i sprječava zakazivanje pregleda „preko reda“. Transparentne, elektronske liste čekanja biće uvedene za one preglede i operacije gdje trenutno postoje najveće gužve. Ovaj pozitivan primjer biće predložen i drugim zdravstvenim ustanovama. Kantonalnoj bolnici Zenica biće osigurano prikladno programsko rješenje, kompatibilno postojećem softveru u okviru Kantonalne bolnice, za javno objavljivanje listi čekanja pacijenata za najznačajnije medicinske preglede i intervencije,“ istakao je Asmir Ćilimković, projekt menadžer CCI-a.\nProjektom „Izliječimo zdravstvo“, nastoji se doprinijeti smanjenju korupcije u sektoru zdravstva u BiH kroz angažman OCD-a u formulisanju politike, donošenju odluka i podržavanju javnih zdravstvenih ustanova u pružanju kvalitetnijih i efikasnijih zdravstvenih usluga građanima. Cilj će se postići poboljšanjem transparentnosti, odgovornosti i integriteta 15 zdravstvenih ustanova u BiH kroz pružanje sistemskih rješenja u ključnim oblastima rizika za korupciju. Projekat finansira Evropska unija sa oko 500.000 eura. Više informacija o projektu pronađite na: http://euresurs.ba/project/9


General Pavel za ustupke NATO Rusiji u nekim fazama kako bi se izbegao sukob\nBeta 12. aprila 2018. 10:50\nŠef Vojnog komiteta NATO, češki general Petr Pavel upozorio je da niko ne želi otvoreni vojni sukob sa Rusijom i da bi Zapad i NATO u nastojanju da ga izbegnu trebalo da u odredjenim fazama idu na ustupke.\n„Ukoliko bi u teoriji razmišljali o sukobu sa zemljom kao što je Rusija, posledice bi bile višestruko teže a mnogo komplikovanije da se izadje iz tog sukoba. Tako da, šta god možemo da uradimo da izbegnemo sukob, uključujući i to što može u nekim fazama da izgleda kao ustupanje jačem, učinimo to“, kazao je Pavel u intervjuu koji u novom broju objavljuje češki nedeljnik Refleks.\nPo rečima visokog zvaničnika NATO Rusija je zemlja koja je vrlo asertivna u nametanju svoje spoljne politike i njenih ciljeva a sa Zapadom je u novim oblicima strateškog rivaliteta, iako to nije nekadašnji hladni rat.\nPetr Pavel naglasio je da zbog velikog vojnog potencijala Rusije i vanredne sposobnosti kada je u pitanju nuklearno oružje Zapad ne sme da diže barijeru izmedju sebe i Rusije.\n„Jedini put kako da izbegnemo sukob i eskalaciju tenzija jeste da sa Rusijom razgovaramo“, rekao je Petr Pavel.\nČehe je šef Vojnog komiteta NATO, nekadašnji načelnik Generalštaba Češke armije, upozorio da su povremeni glasovi da Češka izadje iz NATO neodgovorni i riskantni po suverenitet zemlje.\n„U slučaju EU svako ume da izračuna kako skupo bi platili nastojanje da iz nje izadjemo i koliko mnogo bi pao naš životni standard i perspektiva budućeg prosperiteta. Kada je u pitanju bezbednost, teško da neko može da ospori da je NATO najviša garancije naše bezbednosti kakvu smo ikad imali. Zato sam apsolutno uveren da je budućnost Češke u EU i u NATO“, kazao je nedeljniku Refleks general Petr Pavel.


Mogerini: Budućnost Balkana leži u EU - Evropska služba za spoljnu akciju\nEEAS > Sedišta > Mogerini: Budućnost Balkana leži u EU\nMogerini: Budućnost Balkana leži u EU\n05/09/2017 - 10:15\nEU ostaje čvrsto posvećena evropskoj integraciji Zapadnog Balkana, gde je rad na “premošćavanju razlika i stvaranju prostora za saradnju” jedini način da se “sačuva i unapredi mir”, što je očigledni interes građana EU.\n“Jasno je da čitav Balkan treba da bude – i na kraju će i biti – deo naše Evropske unije”, izjavila je visoka predstavnica EU Federika Mogerini 4. septembra na Strateškom forumu na Bledu. “Ljudi sa Balkana su Evropljani” i oni “zaslužuju iste prilike, prava i zaštitu kao i ostali građani našeg kontinenta”, rekla je Mogerini.\nVisoka predstavnica je takođe ukazala da je rad na “premošćavanju razlika i stvaranju prostora za saradnju” jedini način da se “očuva i unapredi mir” dok se istovremeno vodi računa o interesima i potrebama EU građana. Imajući sve to u vidu, Mogerini je pozdravila “novu odlučnost da se razmotre sva nerešena pitanja” između lidera Srbije i Kosova u okviru dijaloga pod okriljem EU posle sastanka prošle nedelje u Briselu na kojem je visoka predstavnica bila domaćin.\nPotvrdivši dosledan pristup EU odnosima sa regionom, Mogerini je podsetila na obećanje dato pre 13 godina na Solunskom samitu, koje su 28 država članica EU potvrdile ove godine u martu na Evropskom savetu. Visoka predstavnica je takođe naglasila njen lični angažman prema regionu, rekavši da očekuje da će do kraja ovog mandata Evropske komisije doći do “praktičnog i merljivog napretka za svih naših šest partnera na Zapadnom Balkanu.”\nStrateški forum na Bledu (BSF) je godišnji skup na najvišem nivou lidera iz različitih oblasti (predsednika država i vlada, ministara, diplomata, predstavnika poslovnog sveta, naučnika i medija iz čitavog sveta) čiji je cilj ohrabrivanje otvorene debate o savremenim političkim, bezbednosnim i razvojnim izazovima i traganju za novim idejama i rešenja. Ove godine je Strateški forum održan 4. i 5. septembra.\n/file/federica-mogherini-2017-bled-strategic-forum_srFederica Mogherini at the 2017 Bled Strategic Forum\nRemarks by High Representative/Vice-President Federica Mogherini upon arrival at the 2017 Bled Strategic Forum


Institucionalni investitori – Kreativnost i inovativnost | studenti.rs\nPočetna Skripte Ekonomija Institucionalni investitori – Kreativnost i inovativnost\nInstitucionalni investitori – Kreativnost i inovativnost\nObjavio doon 13. decembar 2012. Prijavi dokument\nBrz razvoj finansijskog tržišta u industrijskim razvijenim zemljama zahtevao je i razvoj sistema savremenih finansijskih institucija koje su adekvatne potrebama, pre svega, investitora, a zatim i korisnika kapitala. Takav zahtev se postavljao kao neophodan, jer je bankarski sektor organizovan na konzervativan način postao kočnica daljnjeg razvoja tržišnih odnosa i finansijskog tržišta uopšte. Reorganizovanje i prilagođavanje bankarskog sektora novonastaloj situaciji i novim potrebama je bilo sporohodnog karaktera iz mnoštva razloga, od kojih je najvažniji bio razlog neizvesnosti i rizika u poslovima sa novcem i kapitalom, što novac i kapital po prirodi stvari nose sa sobom. Tim činjenicama se može zahvaliti što su zemlje sa razvijenim finansijskim tržištem obogatile svoju finansijsku strukturu nizom novih daleko fleksibilnijih i efikasnijih institucija od konzervativnih i sporo prilagodljivih bankarskih organizacija. Najtipičniji predstavnici ovih veoma mladih, ali veoma efikasnih institucija na bankarsko – finansijskom tržištu su svakako investicioni fondovi.\nFinansijski sistemi razvijenih zemalja u novijem periodu obogaćeni su pojavom i razvojem novih tipova finansijskih posrednika, od kojih se poseban značaj pridaje upravo investicionim fondovima. Ove relativno mlade finansijske organizacije su ostavile duboki trag na tim finansijskim tržištima i danas čine njihov nezaobilazan sastavni deo. Razvoj ovih institucija je imao značajne po¬zitivne uticaje na razvoj privrede i finasijskog sistema u razvijenim zemljama, a kao najvažnije mogu se istaći sledeće: porast nivoa institucionalne štednje, porast broja alternativa za pribavljanje izvora finansijskih sredstava od strane preduzeća, jačanje konkurencije među finansijskim institucijama, intenzivan razvoj finansijskih inovacija, produbljivanje i razvoj tržišta kapitala i pogotovo tržišta korpo¬rativnih akcija i obveznica, itd.\nInvesticioni fondovi imaju značajnu poziciju u finansijskim sistemima visokorazvijenih zemalja, jer se danas se smatraju najpogodnijom formom za mobilizaciju usitnjene, disperzivne štednje stanovništva i njenu efikasnu alokaciju u profitabilne plasmane na tržištu kapitala.\nSnažan rast kapitala investicionih i privatnih penzijskih fondova u novijem periodu u pojedinim visoko razvijenim zemljama doveo je ove institucije u sam vrh institucionalnog investiranja na finansijskom tržištu. Kada je u pitanju investiranje u akcije korporacija, privatni penzijski i investicioni fondovi su vodeći institucionalni investitori na ovom tržištu i u pogledu vrednosti svojih holdinga zaostaju samo za sektorom domaćinstava kao tradicionalno najvećeg holdera korporativnih akcija. Radi o moćnim finansijskim institucijama čija će respektivna finansijska snaga dolaziti do izražaja i u narednom periodu, posebno u zemljama kod kojih se uočavaju početni koraci u pogledu prestruktuiranja privrede i transformacije finansijskog sistema, tj tranziciji.\nKod izbora teme za ovaj rad rukovodili su me sledeći motivi: Često se ističe da je nužno transformisati gotovo sve segmente naše privrede, pa i naše finansijsko tržište. Kao važnu kariku koja nedostaje u toj reformi jeste i donošenje Zakona o investicionim fondovima. I pored toga što nismo zakonski regulisali tu materiju, to nije sprečilo da u procesu privatizacije značajno mesto zauzme jedna strana investiciona kompanija. Konkretno mislim na delovanje „Salford” investicionog fonda iz Londona. Polemike koje su se u javnosti pri tom pojavile, probudile su i meni intelektualnu radoznalost.\nOsiguaravajuća društva i kompanije kao institucionalni investitori\nOsiguranje predstavlja udruživanje onih koji su izloženi istoj opasnosti sa ciljem da zajednički podnesu štetu koja može zadesiti samo neke od njih. Pored osnovne funkcije, koja se, sastoji u zaštiti imovine i lica, osiguranje ima i veoma važnu finansijsku, odnosno akumulacijsku funkciju. Ona proističe iz pravila da se premije u delatnosti osiguranja plaćaju unapred, a da se nadoknada šteta vrši sukcesivno kada nastaju. U međuvremenu prikupljena sredstva plasiraju se u reprodukcioni proces preko finansijskih tržišta.\n12 B. Marović, N. Žarković, Osiguravajuća društva kao institucionalni investitori na finansijskom tržištu – naše mogućnosti i ograničenja, Zbornik ″Finansijska tržišta – sistem regulisanih odnosa″, Miločer, 1996, str. 177 – 178\nOsiguravajuća društva su finansijske institucije koje za utvrđenu naknadu obezbeđuju isplatu ugovorene sume, ukoliko se desi određeni slučaj. Preko osiguranja obezbeđuje se transfer rizika čije bi ispoljavanje imalo negativne posledice za korisnika osiguranja, što se postiže distribucijom rizika na veći broj nosilaca rizika. Osiguravajuće kompanije su značajne intermedijarne finansijske institucije. One kreiraju i prodaju svoje obaveze u obliku polisa životnog osiguranja, odnosno osiguranja od raznih vrsta nezgoda i time prikupljaju finansijsku štednju, tj. Kupuju novac, koji u obliku kredita daju drugim inansijskim institucijama, a od njih kupuju druge finansijske instrumente – obveznice, zapise, akcije i sl. Čime transferišu finansijsku štednju do deficitnih ekonomskih jedinica. Ove finansijske institucije, višestepenim transferisanjem finansijske štednje, doprinose diverzifikaciji finansijsko – tržišnog sistema i multiplikaciji finansijskih instrumenata. Postoje razni rizici koji se mogu osigurati. Oni se mogu odnositi na životne okolnosti i na imovinu fizičkih i pravnih lica.\nPolazeći od tog rizika osiguranje se može podeliti na: osiguranje života i opšte osiguranje. Od tipa rizika koji se osigurava zavisi način na koji osiguravajuće organizacije posluju na finansijskim tržištima. Osiguravajuće organizacije koje se bave poslovima osiguranja života preuzimaju obavezu da, za određenu sumu novca, izvrše isplatu određenog iznosa novca nosiocu polise osiguranja u slučaju bolesti ili smrti određenog fizičkog lica. Ovo osiguranje može biti: potpuno životno osiguranje i vremensko osiguranje, koje važi zaodređeni vremenski period.\nOsiguranje života je način da se otklone rizici koji se mogu izraziti kroz nedostatak sredstava za život ili zaštitu zdravlja pojedinaca odnosno članova njihovih porodica. Preko ovog osiguranja zaštita od rizika života transferiše se na finansijske posrednike ili na državu. Oblici ovog osiguranja su:\nosiguranje života u užem smislu,\nosiguranje od nesposobnosti za rad,\nanuitetno osiguranje i\nOvi oblici služe osiguranju dohotka članova porodice osiguranika u slučaju njegove smrti, ili dohotka samog osiguranika, ukoliko on postane nesposoban za rad ili je bez prihoda posle okončanja radnog veka, kao i u slučaju bolesti. Zajedničko svim oblicima osiguranja je da imaju karakter dugoročne štednje i da su zasnovani na proceni verovatnoće događanja osiguranog slučaja, korišćenjem statistike smrtnosti, odnosno bolesti.\ninovativnost, institucionalni investitori, investitori, kreativnost


Polazeći od činjenice da je nelikvidnost privrede gorući problem i ograničavajući faktor za rast ekonomske aktivnosti ali i kreditne aktivnosti bankarskog sektora, u organizaciji Udruženja finansijskih organizacija i Udruženja trgovine Privredne Komore Beograda, 05. maja 2010.godine, održan je okrugli sto na temu’’Uslovi finansiranja i mere za pospešivanje likvidnosti’’\nPored privrednika i bankara, u radu okruglog stola učestvovali su predstavnici Ministarstava ekonomije i regionalnog razvoja, Udruženja banaka Srbije, Agencije za osiguranje i finansiranje izvoza i stručne i naučne javnosti. Skup je otvorio predsednik Privredne komore Beograda dr Milan Janković, izrazivši uverenje da će učesnici okruglog stola doprineti definisanju mera za rešavanje ovog gorućeg pitanja privrede. Uvodno izlaganje o kretanju cene kapitala na domaćem tržištu, uzroke visokih kamatnih stopa u poređenju sa okruženjem kao i predloge mera koje bi mogle doprineti obaranju kamatnih stopa i ublažavanju problema nelikvidnosti privrede, dao je prof dr Đorđe Đukić.\nNelikvidnost privrede, otežana naplata i opšta kriza dužničko poverilačkih odnosa, skupi krediti i sve veći oprez bankarskog sektora, problemi su koji muče privrednike. Stimulativne mere Vlade RS, u delu subvencionisanih kredita, doprinele su izvesnom rastu kreditne aktivnosti, posebno u delu kredita za likvidnost, ali su uslovi finansiranja nepovoljni a kamatne stope najviše u okruženju. Privrednici su suočeni sa nedostatkom obrtnog kapitala a bankarski sektor sa rastućim kreditnim rizikom i sve manjim brojem kreditno sposobnih klijenata, ocenili su u svojim izlaganjima predsednici Odbora Goran Perčević i Petar Stefanović. Prema oceni prof dr Đorđa Đukića, kamatne stope na kredite privredi na domaćem tržištu su veće u odnosu na okruženje, posebno u poređenju sa Hrvatskom, Rumunijom i Bugarskom, zbog kreditnog rizika, koji u Srbiji dodatno proizilazi iz deviznog rizika. Cena kapitala u naredne 3-4 godine ne može biti niža zbog nedovoljne konkurencije u domaćem bankarskom sektoru, teško promenljivog rejtinga zemlje kao i očekivanog rasta kamatnih stopa na međunarodnom finansijskom tržištu. Takođe, cena domaćih izvora je visoka, ročna struktura nepovoljna jer dominiraju kratkoročni depoziti, a istovremeno, zbog visokog stepena indeksiranih kredita, 4/5 privrede trpi pritisak deviznog odnosno valutnog rizika. Potrebno je brže reagovati jer su dosadašnje mere i pored pozitivnih efekata, bile zakasnele i često bez dovoljno koordinacije između Vlade RS i NBS. U tom pogledu, potrebna je i brža reakcija u delu mera koje se odnose na obaveznu rezervu, a oslobođena sredstva banaka po tom osnovu mogla bi se usmeriti u izvozne kredite, što bi pozitivno uticalo na konkurentnost privrede i smanjenje cene bar ovog dela kredita. Generalno, proces treba učiniti bržim, klasifikaciju bilansne aktive prilagoditi domaćim privrednim uslovima a bankama na svaki način omogućiti da kreditiranjem pospešuju izvoz. Takođe, NBS bi morala bankama plaćati "cenu imobilizacije" sredstava obavezne rezerve što bi doprinelo snižavanju kamatnih stopa. Pozitivan signal bi predstavljao dogovor i zajednička izjava Vlade, NBS, komorskog sistema, poslodavaca i sindikata po svim bitnim pitanjima ekonomske politike. Prema oceni privrednika potrebni su duži rokovi otplate kredita, do 15 godina, sa grejs periodom od bar 2 godine. U cilju jačanja finansijske discipline i zaustavljanja lančane reakcije krize dužničko poverilačkih odnosa, potrebno je definisati rokove plaćanja, a u cilju zaštite od prevarnih radnji, potrebno je ograničavanje i veća kontrola sve masovnijeg otvaranja novih firmi radi bežanja od postojećih obaveza i donetih sudskih presuda.


e-novine.com - Neophodno što pre primeniti briselski sporazum\n23.04.2013 - 19:58\nHajnc Vilhelm, ambasador Nemačke u Beogradu\nVidovdan ponovo sudbonosan dan za Srbiju: Hajnc Vilhelm, nemački ambasador u Beogradu\nNemački ambasador u Srbiji Hajnc Vilhelm izjavio je da je važno da se što pre primeni sporazum Beograda i Prištine kako bi Srbija 28. juna dobila datum za početak pregovora o članstvu u EU\n"Odluka o datumu za početak pregovora sa EU biće doneta 28. juna. Sve do ove odluke treba što više da se implementira iz tog sporazuma", rekao je Vilhelm. Nemački ambasador je podsetio da je predviđeno da se do kraja nedelje donese plan sprovođenja sporazuma i da se osnuje Savet za implementaciju u kojem će biti predstavnici Srbije, Kosova i Evropske unije.\nOn je istakao da nemačka vlada može da odobri datum samo ako Bundestag prethodno da zeleno svetlo za takvu odluku.\n"Uveren sam da će vrlo brzo početi i primena sporazuma i biće to bitan kriterijum za odluku Budenstaga i nemačke vlade o datumu za početak pregovora", rekao je ambasador Vilhelm. On je dodao da očekuje da će potpisivanje sporazuma i dalje približavanje Srbije EU doprineti i povećanju nemačkih i drugih evropskih investicija u Srbiju.\n"Nadamo se da će obimne nemačke investicije dobiti novi podstrek naredne godine i da će se potpisani sporazum Beograda i Prištine i sprovoditi", rekao je Vilhelm ocenivši da je potpisivanje sporazuma dobra vest koju će čuti i nemački preduzetnici.


Wall Street: S&P indeks dostigao novi rekord | Gde Investirati\nNa Wall Streetu je u ponedeljak S&P 500 indeks skočio više od 1o odsto, dostigavši novi rekordni nivo, jer su ulagači odahnuli sbog splašnjavanja tenzija u vezi Severne Koreje i jer su štete od uragana Irma u SAD-u manje nego što se očekivalo.\nDow Jones ojačao je 1,19 odsto, na 22.057 bodova, dok je S&P 500 skočio 1,08 odsto, na 2.488 bodova, a Nasdaq indeks 1,13 odsto, na 6.432 boda.\nSkok S&P 500 na najviši nivo u istoriji zahvaljuje se rastu cena akcija u svih 11 najvažnijih sektora tog indeksa. Pritom je najviše porastao finansijski sektor jer su se oporavile akcije osiguravajućih kuća.\nTaj je sektor danima bio pod pritiskom zbog šteta od uragana Harvey, koji je pre dve nedelje poharao Teksas, a potom i zbog Irme.\nNo, čini se da su štete od tog uragana koji je u nedelju pogodio Floridu, iako velike, ipak manje nego što su se ulagači plašili.\nZahvaljujući tome, cene akcija osiguravajućih kuća Universal Insurance Holding i grupe HCI skočile su više od 12, a Heritage Insurancea oko 21 odsto.\nUlagači su odahnuli i zbog splašnjavanja geopolitičkih tenzija, koje su trajale danima nakon što je Severna Koreja pre desetak dana izvela šesti i dosad najjači nuklearni pokus.\nOčekivalo se da bi ta zemlja tokom vikenda i proslave godišnjice osnivanja mogla ispaliti novu raketu. No, suzdržala se od novih provokacija, pa je održana samo velika proslava na kojoj je diktator Kim Jong Un čestitao naučnicima zaslužnim za nedavni nuklearni pokus.\n“Vratila se sklonost prema riziku, pa se ulagači vraćaju na tržište. Zasad se radi o rastu cena akcija jer su ulagači odahnuli zbog dve stvari – smanjenja geopolitičkih tenzija i poboljšanja vremenskih prilika”, kaže Neil Massa, trgovac u firmi Manulife Asset Management.\nI na evropskim berzama su cene akcija juče porasle. Londonski FTSE indeks ojačao je 0,49 odsto, na 7.413 bodova, dok je frankfurtski DAX porastao 1,39 odsto, na 12.475 bodova, a pariski CAC 1,24 odsto, na 5.176 bodova.\nPrevious NSZ: Na evidenciji 628.000, nikad manje nezaposlenih\nNext Azijske berze dostigle najviši nivo u istoriji\nEvro oslabio prema dolaru, ojačao u odnosu na jen i funtu\nEvro je u sredu oslabio prema američkoj valuti i u popodnevnim satima se trguje za 1,0564 dolara. S druge strane, vrednost evropske valuta je porasla prema japanskoj 0,64 odsto, na\nNa azijskim berzama cene akcija su pale i u četvrtak, treći dan zaredom, što je posledica strahova ulagača od ubrzanja tempa povećanja kamata u SAD-u, dok je vrednost dolara prema korpi valuta


Besede u Zoranovu čast : Južne vesti\n“Besede u Zoranovu čast” - takmičenje u retorici i u Nišu\n13:51, 31. 1. 2018.\nU znak sećanja na Zorana Đinđića, kako navode iz Demokratske stranke, ova partija i fondacija sa imenom ubijenog premijera organizuju 13. put takmičenje u besedništvu na nacionalnom nivou, a jedan od kvalifikacionih turnira za talentovane oratore biće održan i u Nišu.\n12:17, 17. 2. 2017.\nPo 12. put Demokratska stranka i Fondacija “Dr Zoran Đinđić”, pozivaju sve zainteresovane da se prijave za “Besede u Zoranovu čast”, a kvalifikacije će se održavati i u Nišu.\n“Besede u Zoranovu čast” i u Vranju\n16:43, 24. 2. 2016.\nNakon Nišlija, i Vranjanci će odabrati najbolje besednike u kvalifikacionom takmičenju koje će biti održano u četvrtak, 25. februara, od 18 sati u sali Omladinskog kulturnog centra.\n"Ko se mraka ne nagleda, taj se svetla ne zaželi"\n18:58, 22. 2. 2016.\nBesedom koju je otpočeo varijacijom na stihove legendarnog Duška Radovića, dvadesetogodišnji student Dušan Stevanović iz Lebana se u Nišu kvalifikovao za finalno takmičenje "Besede u Zoranovu čast".\nU toku prijava za takmičenje “Besede u Zoranovu čast”\n08:39, 10. 2. 2016.\nMladi govornici mogu se prijaviti za kvalifikaciona nadmetanja u besedništvu, koja će se 11. put održati u znak sećanja na premijera Zorana Đinđića. U Nišu će takmičenje biti održano 19. februara, a u Vranju 25. februara.\nStudent poziva Srbiju na "buđenje iz košmara"\n09:13, 25. 2. 2015.\n“Srbijo, probudi se“, poručuje student novinarstva iz Niša Danilo Milenković govorom kojim se na kvalifikacionom takmičenju „Besede u Zoranovu čast“ plasirao u finale.\nKonkurs za besednike u Zoranovu čast\nU toku je prijavljivanje učesnika za takmičenje u besedništvu "Besede u Zoranovu čast". Mladi niški govornici pokušaće da se za finale u Beogradu plasiraju na kvalifikacijama u Nišu u četvrtak 19. februara.\nNiška studentkinja među najboljim besednicima\n14:29, 13. 3. 2014.\nBesedom o zemlji iz koje mladi beže, gde se "radna mesta gledaju u evrima" i "normalno je biti zaklan u sred dana", niška studentkinja Marija Arsić osvojila je treće mesto u finalu "Beseda u Zoranovu čast".\nNa kvalifikacijama u Nišu pobedila Kruševljanka\n16:52, 26. 2. 2014.\nBesedom "Pružite mi ruke, a ne bič" studentkinja Pravnog fakulteta u Nišu Marija Arsić iz Kruševca pobedila je na kvalifikacionom takmičenju "Besede u Zoranovu čast".\nKvalifikacije za "Besede u Zoranovu čast"\n14:21, 24. 2. 2014.\nNiško kvalifikaciono takmičenje "Besede u Zoranovu čast", na kom će se mladi do 30 godina deveti put nadmetati u govorništvu, biće održano večeras u 18 sati u sali Niškog simfonijskog orkestra.\n09:40, 1. 3. 2012.\nNa takmičenju "Besede u Zoranovu čast" u Vranju učestvovalo je 12 mladih besednika . Za najboljeg u kvalifikacijama proglašen je Srećko Ćeferjanović iz Zaječara.\n"Besede u Zoranovu čast" i u Leskovcu\n15:20, 21. 1. 2012.\nU Leskovačkom kulturnom centru 9. februara biće održano kvalifikaciono takmičenje “Besede u Zoranovu čast”.


SVE O KOVID PASOŠIMA: Važiće na teritoriji EU ali i šire, evo šta sadrže i za šta će se koristiti | Novosti.RS\nNema mnogo mesta koja ilustruju pomenute tenzije tako jasno kao Evropska unija, koja zaostaje u vakcinaškoj kampanji čak i za Sjedinjenim Američkim Državama i u kojoj je slobodno kretanje ljudi osovina postojanja.\nTaj koncept je naišao na novu prepreku tokom pandemije, jer su članice EU zatvorile svoje granice prvi put od Drugog svetskog rata. Odluka o uvođenju kovid pasoša doneta je krajem februara na samitu evropskih lidera, a Evropska komisija je ranije ovog meseca predložila “digitalni zeleni sertifikat” koji će se izdavati onima koji se oporave od kovida, koji su nedavno dobili negativan test, ili su vakcinisani vakcinom odobrenom od strane Evropske medicinske agencije (EMA).\nZa sada su to četiri njih – “Fajzer/Bajontek”, “Moderna”, “AstraZeneka” i “DŽonson & DŽonson”.\nImplementacija u junu\nTijeri Breton, evropski komesar zadužen za vakcine, otkrio je u nedelju kako će izgledati prvi evropski “zdravstveni pasoš” i najavio da će biti dostupan od 15. juna. U međuvremenu je u ponedeljak objavljeno da su članovi Evropskog parlamenta odlučili da ubrzaju proces izdavanja digitalnih zelenih sertifikata, kako bi bili tu na vreme za letnju sezonu i omogućili bezbedno i neograničeno kretanje tokom pandemije, preneo je Schengenvisainfo.com.\n- Novi zdravstveni sertifikat trebalo bi da bude dostupan za dva-tri meseca i u digitalnom i u papirnom formatu – rekao je Breton radiju RTL.\nOn je istakao da je implementacija dokumenta planirana za jun, što bi omogućilo da se nastave putovanja širom Evrope. Portal Thelocal.com ukazuje da je ovo podržano ubrzanjem distribucije vakcina i da se očekuje da EU isporuči 420 miliona doza do sredine juna.\nŠta tačno sadrži kovid-pasoš?\nEvropljani su u nedelju prvi put mogli da vide novi dokument koji će biti dostupan širom EU, validiran od strane 27 članica bloka.\nKako je navela Evropska komisija na svom sajtu, digitalni zeleni sertifikat će pokriti tri vrste sertifikata – potvrdu o vakcinaciji, potvrda o testu (NAAT/RT-PCR ili brzi antigenski test) i potvrde za osobe koje su preležale kovid.\nSertifikati će se izdavati u digitalnoj formi ili fizičkoj, na papiru. Obe verzije imaće QR kod koji sadrži neophodne, ključne informacije kao i digitalni potpis kako bi se osiguralo da je sertifikat autentičan.\nU digitalnoj verziji pasoša biće sadržani sledeći podaci: QR kod, država porekla i podaci o (ne)vakcinisanju.\nPapirna verzija će sadržati lične detalje poput imena i prezimena, datuma rođenja i broj pasoša koji je overen QR kodom, sa detaljima da li ste vakcinisani i da li ste bili nosilac zaraze. Od onih koji nisu ni vakcinisani niti su preležali kovid tražiće se PCR test, čiji će status tu moći da se vidi.\nEK je navela da će se umrežiti i podržati članice da razviju softver koji vlasti mogu koristiti da potvrde sve digitalne potpise na sertifikatima širom EU. Lični podaci nosioca sertifikata neće prolaziti tu mrežu niti će ih zadržavati države članice. Sertifikati će biti dostupni besplatno na zvaničnom jeziku ili jezicima članice koja ih izdaje.\nDokument će sadržati samo suštinske, ograničene lične podatke, poput imena i prezimena, datuma rođenja, datuma izdavanja sertifikata, relevatne informacije o vakcini/testu/oporavku i jedinstveni kod sertifikata. Ovi podaci se, ističe EK, mogu proveriti samo radi potvrde i verifikacije autentičnosti i validnosti sertifikata.\nValidan u EU i još nekim zemljama\nDigitalni zeleni sertifikat biće validan u svim članicama EU i otvoren za Island, Lihtenštajn, Norvešku i Švajcarsku. Dokument je namenjen izdavanju građanima EU i njihovim porodicama, bez obzira na nacionalnost, kako je istakla EK.\nTakođe se treba izdati i nedržavljanima EU koji tu borave i posetiocima koji imaju pravo da otputuju u druge države članice.\nNavodi se da svi putnici sa digitalnim zelenim sertifikatom treba da imaju ista prava tamo gde države članice prihvataju dokaz o vakcinaciji kako bi se olakšale restrikcije, poput karantina, i da će se od njih zahtevati da prihvate, pod istim uslovima, sertifikate izdate u sistemu digitalnih zelenih sertifikata. Ova obaveza će biti ograničena samo na vakcine koje je odobrila EMA, ali članice mogu da odobre dodatne vakcine po sopstvenom nahođenju.\nIako je EMA odobrila samo četiri vakcine za izdavanje sertifikata, pravila EU omogućavaju pojedinačnim članicama da same odobre one koje žele, shodno svojoj potrebi. Neke istočnoevropske zemlje, poput Mađarske, su to već uradile.\nEK je istakla da ukoliko neka država članica i dalje zahteva od nosioca sertifikata da ide u karantin ili da se testira, ona mora obavestiti Komisiju i sve druge članice i objasniti razloge takve mere.\nNa sajtu Komisije takođe se navodi da je izdavanje sertifikata privremena mera, koja će biti obustavljena jednom kad Svetska zdravstvena organizacija (SZO) proglasi kraj međunarodne zdravstvene krize u vezi kovida-19.\nRuske i kineske vakcine\nIako će pasoši važiti samo za vakcine koje je odobrila EMA - “Fajzer/Bajontek”, “Moderna”, “AstraZeneka” i “DŽonson & DŽonson” – što se tiče kineskih i ruskih vakcina “Sputnjik V” je u procesu odobravanja kod evropskog regulatornog medicinskog tela, dok “Sinofarm” nije još stigao dotle.\nKo ne bude imao dokaz o vakcinaciji, moraće da ima podatke o negativnom rezultatu PCR testa prilikom ulaska u određenu zemlju, pa čak i ode u karantin ukoliko ta zemlja to traži, ili dokaz o postojanju antitela u slučaju da je bolest preležana.\nBreton je rekao da postoji mogućnost da evropski dokument, iako nije obavezan, bude preporučen za putovanje avionom, učešće na nekom važnom događaju ili za ulazak na neko javno mesto.\n- U nedostatku tog dokumenta biće neophodan negativan test na korona virus – istakao je on.\nBreton je izrazio nadu da će Evropa sa ubrzanjem isporuka vakcina ugledati “svetlost na kraju tunela”, uprkos trećem talasu pandemije koji hara kontinentom.\nEK je na svom sajtu istakla da bi svi ljudi – vakcinisani ili ne – trebalo da imaju korist od seritifikata kad putuju kroz EU. Da bi se sprečila diskriminacija nevakcinisanih EK je ranije predložila stvaranje ne samo internih sertifikata već sertifikata za test na kovid i za one koji su preležali bolest.\nNeki članovi Evropskog parlamenta izrazili su zabrinutost zbog nevakcinisanih pojedinaca, navodeći da bi oni mogli biti suočeni sa diskriminacijom. Oni su ukazali na potrebu da obezbede najviše standarde zaštite podataka.\nPredsednik Komiteta za građanske slobode Huan Fernando Lopes Agilar rekao je da su EU potrebni digitalni zeleni sertifikati kako bi obnovila turizam u Šengen zoni i izborila se sa pandemijom.\n- Sertifikat ne može biti preduslov slobodnog kretanja jer je to osnovno pravo u Evropskoj uniji i ne može voditi ka diskriminaciji protiv onih pojedinaca koji ga nemaju. Podaci građana moraju biti bezbedni i samo oni neophodni treba da se uvrste u sertifikat – istakao je Agilar.\nOdluka o kovid pasošima sa četiri vakcine podigla je buru u Srbiji, jer se na kovid-pasošu EU ne nalaze dve najčešće vakcine kod nas - ruski “Sputnjik V” i kineski “Sinofarm”. Nijedna od dve pomenute vakcine nije još odobrena u EU. Iako mogućnost da se nađu u evropskom pasošu postoji, ukoliko se to ne dogodi srpski državljani će na raspolaganju imati drugu opciju putovanja – negativan PCR test i karantin gde je tražen.\nDok Srbija priprema dokument za koji je ministarka trgovine Tatjana Matić ranije rekla da je “druga isprava” u odnosu na evropski sertifikat, u ponedeljak su iz Brisela poručili da će i građani trećih zemalja - uključujući našu - imati načina da dobiju digitalni zeleni sertifikat kako bi im se olakšalo kretanje u EU tokom pandemije.\n- Trenutno su sva neesencijalna putovanja u EU privremeno zabranjena za većinu građane trećih zemlja. Oni koji mogu trenutno da putuju moći će i da dobiju zeleni digitalni sertifikat tako što će ga zatražiti od zemlje članice u koju putuju, dostavljajući dokaze o vakcinaciji. Zemlje članice moraju da procene dokaz i izdaju digitalni sertifikat - objasnio je portparol EK Kristijan Vigand.\nPostoji i druga opcija, po kojoj će građanima trećih zemlja moći da se priznaju sertifikati o vakcinaciji koje izdaje njihova država, ali za je to potrebno da dođe do usklađivanja sistema izdavanja sertifikata sa zahtevima EU.\n- Time će se praktično sertifikati trećih zemlja priznavati u EU na isti način kao i digitalni zeleni sertifikati izdati u EU - kazao je Vigand, preneo je Tanjug.\nIpak, čini se da će mnoge države same odlučivati o tome ko i kako sme da uđe na njihovu teritoriju. Tako je Grčka postigla dogovor sa Srbijom prema kojem svaki srpski državljanin sa dokazom o vakcinaciji, bilo kojim cepivom, ili PCR testom može tamo da putuje.\nvirus korona korona virus Tijeri Breton kovid pasoši putovanja letovanje vakcinacija Evropska unija\nALEKSANDRI SPAS U ISTANBULU: Tretmani koštaju 22.000 evra koje Rusimovići ne mogu sami da sakupe\n15. 06. 2021. u 12:13


Naslovna Sport Ostali sportovi Održan Međunarodni cuger u Bačkoj Palanci\nPrvo mesto i glavnu nagradu od 2.200 dinara na Međunarodnom brzopoteznom šahovskom turniru za februar, održanom u prostorijama ŠK Bačka Palanka, osvojio je FIDE majstor Miloje Brajić iz Vojvode Stepe sa 10 poena iz 13 partija.\nPobednik januarskog turnira, majstorski kandidat Zlatko Parnicki iz Bačke Palanke, ovog puta zauzeo je drugo mesto, takođe sa 10 poena, ali sa slabijim dodatnim kriterijumima. Trećeplasirani je mladi prvokategornik Igor Galonja iz Vukovara sa devet poena.\nPo 8,5 poena, u svoj notes, upisali su majstorski kandidat Miljan Ostojić iz Kule, kojem je pripalo četvrto mesto, i petoplasirani majstorski kandidat Petar Peđa Jovanović iz Bačke Palanke.\nOd dvojice omladinaca, uspešniji je bio Petar Kovač iz Vukovara, koji je, u generalnom plasmanu, zaposeo 18. stepenik na tabeli, sa uknjiženih šest poena.\nPrethodni tekstKako urediti baštu i dvorište bez mnogo novca (VIDEO)\nSledeći tekstKako su raspoređena sredstva za sport za 2019. godinu


- Kompanija „efbet“ je prepoznala sve što radimo u Čukaričkom, našu želju da u isto vreme promovišemo mlade igrače i da pravimo vrhunske rezultate. I u tekućoj sezoni ćemo imati visoke ciljeve, a podrška novog sponzora biće nam od velike koristi. Čukarički je godinama unazad u vrhu srpskog fudbala i postao je prepoznatvilj brend i zbog toga smo i odabrali kompaniju „efbet“, sa željom da dalje zajedno napredujemo u Srbiji, ali i van granica naše zemlje. Kompanija „efbet“ je sponzor klubova kao što su Real Madrid i Ludogorec, čast je biti u takvom društvu.\nDragan Kalušević, menadžer za razvoj kompanije „efbet“ takođe je bio prilično zadovoljan ugovorenom saradnjom.\n- Sa prijateljima iz Čukaričkog brzo i lako smo napravili saradnju i odredili zajedničke ciljeve, jer nas pre svega ujedinjuje ljubav prema fudbalu. Veliko nam je zadovoljstvo što smo otpočeli saradnju sa klubom koji svojom organizacijom i profesionalnim odnosom podiže standard u srpskom fudbalu. Rezultate koje fudbalski klub Čukarički ostvaruje svakako su najbolji dokaz za to. Nadamo se da će im naša podrška olakšati put do željenih ciljeva.


Obeležavanje 10. decembar u Vranju – akcija “Ljudska prava svima” – Odbor za ljudska prava Vranje\n/ Vranje, 22. 12 2009. / Mreza CHRIS Odbora za ljudska prava u Srbiji i Odbor za ljudska prava Vranje, u okviru realizacije kampanje “Ljudska prava svima” povodom 10. decembra Međunarodnog dana ljudskih prava, organizovali su konferenciju za medije u utorak, 22. decembra 2009. godine u Vranju.\nAkcija podele edukativno – informativnog materijala građanima Vranja.\nIstovremeno je bila organizovana akcija podele informativno – edukativnog materijala – paketi ljudskih prava građanima i građankama Vranja.\nIako većina građana Srbije misli da se ljudska prava u Srbiji uglavnom poštuju, pre bi se moglo zaključiti da velika većina i ne zna koja su im prava i slobode zagarantovana. Vidljivo je i neznanje da, pored brojnih međunarodnih dokumenata koji obavezuju Srbiju, Ustav Srbije daje prilično detaljnu i iscrpnu listu ljudskih prava i sloboda oko koje nema nikakvog „pogađanja“.\nPored informisanja i edukacije građana Srbije, cilj akcije je da promoviše organizacije civilnog društva kao aktivnu i relevantnu snagu u Srbiji na stvaranju okruženja koje je dostojanstveno i pravedno za sve građane. Ovogodisnja kampanja “Ljudska prava svima”, šesta koju Mreža Odbora Chris realizuje od 2000. godine, ima sledeće ciljeve:\nSprovođenje Zakona o zabrani diskriminacije zavisi od svih – građana, medija, sudova, a pre svega od države koja je dužna da od 01. januara 2010. obezbedi sve uslove propisane zakonom za njegovu primenu u punom kapacitetu. Samo ukoliko svaki od ovih aktera bude adekvatno reagovao na slučajeve diskriminacije, Srbija će postati zemlja u kojoj se Ustavom garantovana jednakost poštuje i u praksi. Ona mora uključivati svoju formalnu i suštinsku stranu, ali i jednakost mogućnosti. Zakon protiv diskriminacije mora biti mehanizam koji će omogućiti brzu reakciju u slučajevima kada ovo ustavno načelo bude ugroženo.\nNa konferenciji u centru Vranja u cilju promovisanja Univerzalnu deklaraciju Ujedinjenih Nacija o ljudskim pravima i nedavno usvojenog Zakon o zabrani diskriminacije, predstavljen je izvestaj o dostupnosti javnih objekata osobama sa invaliditetom u Vranju i u 5 gradova Mreze za 2009.god. Takodje, saopsten je izvestaj o radu Mreze CHRIS i Odbora za ljudska prava Vranje za 2009.godinu, istaknuti su rezultati Mreze i reseni slucajevi pred Evropskim sudom za ljudska prava u Strazburu.\nU akciju su se uključili prestavnici pojedinih institucija u Vranju, aktivisti i volonteri nase kancelarije kao i mnogobrojni građani.


Iran: Ne šalimo se ni s kim kada se radi o našoj odbrani - SAHAR Balkan\nApr 29, 2020 10:37 Europe/Sarajevo\nGeneral Abolfazl Šekarči\n„Amerikanci su to sigurno iskusili u prošlosti, da će dobiti još teži šamar prije nego što pripreme i najmanju akciju protiv teritorijalnih voda Islamske Republike i interesa našeg naroda“ – kazao je glasnogovornik Oružanih snaga Irana, general Abolfazl Šekarči u obraćanju uživo na državnoj televiziji sinoć.\n„Ne šalimo se ni s kim kada se radi o pitanju naše odbrane“ – dodao je on.\nNjegovi komentari uslijedili su nakon nedavne objave američkog predsjednika Donalda Trumpa na Twitteru da je naredio američkoj mornarici da gađa iranske čamce i uništi ih ako budu „uznemiravali američke brodove“, nakon konfrontacije između američkih vojnih brodova i iranskih patrolnih čamaca u Perzijskom zaljevu.\nIranski zvaničnik kazao je „da se pita kakvog su posla Sjedinjene Američke Države i njihove snage mogle imati u regionu“, rekavši da ni one same nemaju odgovor na to pitanje, već stvaraju smetnje i krše međunarodni zakon.\nRanije je Generalštab Oružanih snaga Irana izdao zvanično saopštenje u kojem upozorava SAD na bilo kakve provokacije koje bi dovele do nesigurnosti u regionu Perzijskog zaljeva, rekavši da su regionalne zemlje sposobne da same održavaju sigurnost bez uplitanja stranaca.


Događaji – Page 2 – Adaptacije\n9 јануара, 2020 ByLazar Milivojevic InDogađaji 0\nProgram Ujedinjenih nacija za razvoj je u petak, 27. decembra 2019. godine organizovao sastanak sa predstavnicima relevantnih nacionalnihi institucija koje daju svoj doprinos prilagođavanju na izmenjene klimatske uslove u Srbiji kroz projekat koji će se sprovoditI u naredne tri godine a čije finansiranje je obezbeđeno iz Zelenog klimatskog fonda.\nCiljevi ovog projekta su da omogući Vladi Srbije:\nDa izradi i ojača kapacaitete za prilagođavanje na izmenjene klimatske uslove (CCA);\nDa uradi procene klimatskih rizika i ranjivosti;\nDa razvije efektivne metode, alate i informacione sisteme za donošenje utemeljenih odluka o klimatskim rizicima i sektorskim merama prilagođavanja.\nSveobuhvatni cilj projekta je da smanji rizike od klimatskih promena i da integriše pitanja prilagođavanja na izmenjene klimatske uslove u razvojno planiranje i finansiranje. Pored uvodnog sastanka projekta, održana je i prezenatacija o izvorima finansiranja u borbi protiv klimatskih promena, kao i finansiranja zelenih projekat i investicija uopšte. Takođe, diskutovalo se i o postojećim i mogućim novim mehanizmima finansiranja klimatskih i zelenih projekata, a u kontekstu pristupa globalnim finansijskim instrumentima poput Zelenog klimatskog fonda i „zelenih kreditnih linija“ međunarodnih finansijskih institucija.\nUčesnici su imali priliku i da se upoznaju sa sadržajem novog „Zelenog dogovora“ Evropske komisije, programskog dokumenta koji u centar evropske razvojne i fiskalne politike stavlja borbu protiv klimatskih promena, cirkularnu ekonomiju i zaštitu prirode i životne sredine. Profesor Vladimir Đurđević sa Fizičkog fakulteta u Beogradu je govorio o glavnim izazovima prilagođavanja na klimatske promene u Srbiji uz zaključak da će najveći gubici i štete biti uzrokovani poplavama, sušama, visokim temperaturama i požarima.\nNavodi da je u periodu od 1890. do 1970.g. zabeleženo ukupno 13 sušnih godina dok je isti broj zabeležen u periodu od 70-ih godina 20tog veka do 2010.g, što ukazuje da se broj sušnih godina uduplao od kada postoje merenja temperature u Srbiji. Danijela Božanić (Climate Action Consulting) predstavila je projekcije gubitaka u BDP-u, gubitaka radnih mesta u određenim privrednim delatnostima, koji su uzrokovani uticajem promena klime. Ona je govorila o sektorima privrede i društva koji će najviše biti pogođeni izmenjenim klimatskim uslovima. Među njima najviše: zdravstvo, poljoprivreda, energetika, ali i smanjenje ukupne radne produktivnosti, dostupnosti pijaće vode i prinosa useva.\nTo su faktori koji će najviše doprineti opterećenosti državnog budžeta koji će morati da obezbedi adekvatne odgovore na izmenjene klimatske uslove. BDP bi u periodu od 2020. do 2040.g, u slučaju bez primene mera adaptacije i pod pretpostavkom povećanja prosečne temperature za 2⁰C, mogao biti smanjen za 4.53% a do 2100. godine čak za 9.32%. Ova smanjenja bi bila veća sa povećanjem prosečnih temperatura vazduha. Akcenatovana je bitnost celokupne društvene transformacije u pravcu klimatske/ugljenične neutralnosti i prilagođavanja na izmenjene klimatske uslove, što podrazumeva hitno investiranje u preventivu nauštrb saniranju posledica.


Kontejner WC i tuš kabina 23 m² - Eurovilla Srbija\nŠifra: VKW 07\nKontejneri nude savršeno i korisno okruženje, imaju mogućnost da se brzo demontiraju i ponovo izgrade na drugom zemljištu.\nIma jednostavne mogućnosti ugradnje a značajno smanjuje troškove transporta. Pored toga, gradilišta koja zahtijevaju često raseljavanje, organizacije, vojne jedinice, itd. Demontažni model kontejnera, koji je vrlo funkcionalan i povoljan sistem za područja, isporučuje se iz naše tvornice na teren kao paket.\nModel grupnih kontejnera, koji se formira kombiniranjem pojedinačnih kontejnera u grupe, proizvodi se u skladu sa svrhom istovremenog zadovoljavanja potreba prepune populacije. Grupni kontejneri, koji su u poslovnim prostorima preferirani za spavaonice ili kafeterije, nude idealan životni i radni prostor za desetine osoblja.\nKontejner nove generacije, razvijen je kako bi zadovoljio potrebe za toaletom i tušem i obično ga preferiraju kompanije za potrebe osoblja na radnim mjestima.


ĐAČKI PARLAMENTI I NEVLADINE ORGANIZACIJE OBRATITE PAŽNJU: Raspisani konkursi | Radio Magnum 103 MHz\nHome / Društvo / ĐAČKI PARLAMENTI I NEVLADINE ORGANIZACIJE OBRATITE PAŽNJU: Raspisani konkursi\nĐAČKI PARLAMENTI I NEVLADINE ORGANIZACIJE OBRATITE PAŽNJU: Raspisani konkursi\nZIman u saradnji sa Zaječarskom inicijativom, fondacijom Iskorak i Nacionalnom zadužbinom za demokratiju, raspisao je dva konkursa u okviru svog Fonda za mlade.\nCilj ZImanovog fonda za mlade je, prema rečima Dragane Gogev, koordinatorke programa donacije Zaječarske Inicijative, da se pruži podrška mladim ljudima da pokreću inicijative koje vode ka pozitivnim promenama u lokalnim zajednicama i doprinose razumevanju odgovornog i aktivnog učešća mladih u demokratskom životu.\n„Zaječarska Inicijativa već deset godina raspisuje programe koji su namenjeni mladima. Sada smo raspisali dva konkursa, jedan je namenjen nevladinim organizacijama pod nazivom „Zimanov fond za mlade“, a drugi je namenjen djačkim parlamentima i zove se „Mladi u pokretu“. Cilj prvog konkursa jeste da se mladi aktiviraju kako bi se uključili u demokratski život i da stvaraju neke promene u svojim lokalnim zajednicama“, kaže Gogev i dodaje:\n„Mlade treba gurati i to je razlog zašto već deset godina radimo na tome da ih što više angažujemo. Moraju se malo više aktivirati, moramo i mi malo da im pomognemo. Ima puno aktivne dece, ali uvek treba raditi više“.\nSvoje ideje o tome kako da rešavaju postojeći problem i potrebe, organizacije će moći da predlože do 4. decembra, kada je krajnji rok za konkurisanje.\nSredstva su namenjena udruženjima građana registrovanim prema Zakonu o udruženjima koja imaju iskustva u radu sa mladim ljudima i koja su do sada učestvovala u realizaciji barem jednog projekta. Ukupna raspoloživa sredstva u okviru programa iznose 15.000 dolara u dinarskoj protivvrednosti. Maksimalni iznos za koji organizacije građanskog društva mogu da konkurišu je 3.000 dolara, dok minimalna svota iznosi 1.000 dolara u dinarskoj protivvrednosti.


Kina želi da ulaže u infrastrukturu SAD i EU\nKina želi da ulaže u obnavljanje zapuštenih puteva i druge infrastrukture u SAD i Evropi da bi se pokrenuo privredni rast u svetu, najavio je danas predsednik\nKineske investicione korporacije (CIC) Lou Đivej.\nNajava, objavljena u komentaru u britanskom dnevniku Fajnenšel tajms (Financial Times), odražava promenu strategije fonda vrednog 410 milijardi dolara, stvorenog 2007. godine, koji je do sada ograničeno ulagao, uglavnom kupujući male udele u kompanijama u javnoj prodaji, da bi se izbeglo stvaranje političke opozicije u inostranstvu.\n"Kina je voljna da se uključi" u obnavljanje infrastrukture u SAD i Evropi, kojoj "su očajnički potrebne nove investicije", dodao je Lou Đivej.\nAnalitičari u Evropi i Kini su predložili da Peking iskoristi 3.200 milijardi dolara deviznih rezervi da stekne prednost u političkim i trgovinskim pitanjima u trenutku u kojem su vladama drugih zemalja hitno potrebne investicije.\nPeking podstiče kineske kompanije da više investiraju u inostranstvu kako bi se smanjila zavisnost od izvoza i stranih investicija.\nCIC je stvoren za investiranje u inostranstvu da bi se dobio bolji prinos na kineske devizne rezerve, koje su najvećim delom pretvorene u američke i evropske drzavne obveznice.\nLou je izneo procenu da je za obnovu infrastrukture u SAD potrebno najmanje 2.200 milijardi dolara.\n"Oslobođeni inflatornih pritisaka koje pogađaju mnoge privrede u usponu, SAD i Evropa treba da naprave značajne investicije. Ne možemo da računamo na zemlje u razvoju da će same stvoriti stabilan privredni oporavak", zaključio je Lou.


Popović: Nećemo dati ni metar Kosova - Sputnjik Srbija\nPopović: Nećemo dati ni metar Kosova\n11:01 22.03.2019 Preuzmite kraći link\nMinistar za inovacije i tehnološki razvoj u Vladi Srbije Nenad Popović rekao je za RTS da Rusija pruža veliku podršku Srbiji kada je reč o pitanju Kosova i Metohije. Srbija treba da poštuje svoj Ustav i Rezoluciju 1244 i to je kapital za budućnost, poručuje ministar.\nGostujući u Jutarnjem programu RTS-a, Popović je podsetio da je Gornji dom Parlamenta Rusije usvojio rezoluciju kojom osuđuje NATO bombardovanje od pre 20 godina i dodao da je veoma važno što se insistira na pronalaženju krivaca jer je bombardovanje bilo nezakonito.\n„Mi ovde imamo veliku podršku Rusije“, kazao je Nenad Popović.\nKada je reč o pitanju Kosova, Popović je naveo da se ubrzavaju neki procesi, ali da Priština ništa nije postigla.\nKako je naglasio, najveće svetske sile su podržale lažnu nezavisnost, ali Kosovo nije nezavisno, nije članica UN, Uneska i Interpola, iako su u to uložene milijarde.\nPrema njegovim rečima, Srbija je bila odlučna i zbog toga Kosovo nikad neće biti nezavisno.\n„Nećemo dati ni metar Kosova“, kazao je Popović i poručio da tu odlučnost prepoznaju i prijatelji Srbije.\nOcenjuje da u Prištini vladaju najveći teroristi, da je to centar kriminala, tržišta droge za celu Evropu i da mladi napuštaju Kosovo i odlaze u ceo svet, jer ne žele da trpe zulum i teror koji se tamo sprovodi.\nPopović je istakao da Srbija treba da poštuje svoj Ustav i Rezoluciju 1244 i dodaje da je to kapital za budućnost.\nKako je rekao srpski ministar, sve odluke po Rezoluciji 1244 se donose u SB UN, a Rusije je tri puta sprečavala da se ona ukine. Popović je dodao i da je Rusija sprečila da Kosovo postane član Uneska i da je vetom sprečila najveću sramotu da Srbija bude proglašena za genocidan narod, iako je uvek bila na strani prava i pravde.\n„Kosovo bi odavno bilo nezavisno da nije Rusije“, konstatovao je Popović.\nPopović je rekao da ima mnogo pokušaja da se u Srbiji predstavi da će Rusija prihvatiti svako rešenje koje odgovara Beogradu i dodao da je Putin to potvrdio, ali da to rešenje mora da bude bazirano na poštovanju Ustava i Rezolucije 1244, kao i međunarodnog prava.\nMinistar je govorio i vojnim vežbama tzv. vojske Kosova i albanske vojske, navodeći da je to prvi put da je albanska vojska ušla na teritoriju Srbije. On je istakao da Srbija mora da reaguje i traži hitnu sednicu SB UN.\nPopović je kazao da je bilo malo reakcija kada je Kosovo formiralo tzv. vojsku i da ga Rusi pitaju zašto se ne reaguje snažnije.\nSrpski ministar je naglasio da će Srbija štititi svoj narod i poručio da je potrebno upozoriti partnere i NATO da su to neprijateljski akti prema Srbiji.\n„Srbija je ozbiljna država i nećemo dozvoliti da nijedan naš čovek bude ugrožen na teritoriji KiM“, naveo je Popović.\n„Ogromna šansa za srpske IT kompanije“\nGovoreći o ekonomskoj saradnji Srbije i Rusije, Popović je istakao da je mnogo ruskih kompanija poslednjih meseci došlo u Srbiju.\nMinistar za inovacije i tehnološki razvoj je objasnio da je to ogromna šansa za srpske kompanije, jer velike ruske i svetske korporacije traže saradnju sa srpskim IT kompanijama, koje su prepoznate kao jedan od najvećih kvaliteta koji Srbija ima.\nPopović je dodao da se radi i na saradnji u oblasti poljoprivrede, ekologije i energetske efikasnosti.\nGovoreći o sporazumu o kosmičkom prostoru, Popović je rekao da sve evropske zemlje imaju svoje kosmičke agencije i da je Srbija u tome poslednja, ali da ima prednost jer je pokrenuta saradnja sa najvećom kosmičkom agencijom u svetu „Roskosmosom“, koja je omogućila da imamo besplatan pristup svim njihovim servisima.\nOn je dodao da ne postoje armija i policija u svetu koje ne koriste kosmičke tehnologije za praćenje onoga što se dešava na zemlji.\nKada je reč o digitalnim tehnologijama, Popović je kazao da se redovno reformišu zakoni i da se inovacionim i velikim kompanijama omogućava da ulažu.\nPopović se osvrnuo i na sporazum sa Evroazijskom unijom, ističući da bi tim sporazumom moglo da se privuče mnogo investicija.


Nemačka zahteva uklanjanje specijalnih jedinica Kosovske policije i blokada na severu - Afera\nNemačka zahteva uklanjanje specijalnih jedinica Kosovske policije i blokada na severu\nSavezno ministarstvo spoljnih poslova Nemačke poziva obe strane da se suzdrže od bilo kakvih provokacija i da odmah deeskaliraju situaciju.\nSituaciju na severu Kosova pomno prati i Nemačka, a portparol nemačkog ministarstva spoljnih poslova izjavio je da obe strane treba da se uzdrže od bilo kakvih provokacija i eskalacije situacije, piše Gazeta ekspres.\nU nemačkom MSP dodaju je da zvanični Berlinu potpunosti podržava zahtev šefa diplomatije Evropske unije Đuzepa Borelja za uklanjanje specijalnih jedinica Kosovske policije i blokada na Jarinju i Brnjaku.\n– Savezno ministarstvo spoljnih poslova Nemačke pomno prati situaciju na severu Kosova i granične prelaze. Pozivamo obe strane da se suzdrže od bilo kakvih provokacija i da odmah deeskaliraju situaciju. U potpunosti podržavamo rad specijalnog predstavnika EU Miroslava Lajčaka da se konstruktivno uključi u dijalog o normalizaciji koji vodi EU. Potpuno podržavamo nedavne izjave visokog predstavnika EU Đuzepa Borelja po tom pitanju – rekao je portparol MSP Nemačke.\nIz MSP Nemačke su dodali i da pozivaju Srbiju i Kosovo „da se sastanu što je pre moguće kako bi razgovarali o daljem putu i drugim hitnim pitanjima“.\nIzvor: Pink.rs/Telegraf.rs, Foto: Kosovo online\nAKCIJA U KALUĐERICI! Policija pronašla oko 400 grama amfetamina, pištolj i municiju, i uhapsila M. Đ...\nRUSI SUROVI PREMA EU: Zima vam je a ruski gas vam je prljav? – Molimo da potražite gas na drugom mes...\nIZBORI U NEGOTINU: I Srpska narodna stranka prikuplja potpise\nViše od deset specijalnih policijskih vozila prošlo je oko podneva kroz Leposavić ka prelazu Jarinje,…\n'SCENARIO NA KOSOVU JE DEO DUGOROČNOG PLANA PRIŠTINE!' DRECUN: Žele da povećaju prisustvo kosovskih institucija na severu, uz gašenje paralelnih struktura Srbije! (VIDEO)\nPriština je ovu krizu napravila sa idejom da malo duže zadrži pripadnike specijalnih snaga na…


Reprezentacija Srbije na televiziji Nova S - Ozonpress :: internet portal\nTag: reprezentacija, televizija NovaS\nKompanija United Media otkupila je prava prenosa svih utakmica kvalifikacija za Euro 2020 koje igra reprezentacija Srbije ali i prenose utakmica Lige nacija. Pored duela sa Portugalijom, koji će ljubitelji fudbala moći da gledaju u HD rezoluciji, gledaoce od 19:30 h očekuje studijski program sa eminentnim stručnjacima koji će svoje mišljenje dati pre i nakon utakmice.\n– United Media kontinuirano ulaže u najkvalitetniji sadržaj, bez obzira da li je reč o prenosu sportskih događaja ili visokobudžetnom serijskom i filmskom programu, kako bi kreirala atraktivnu programsku ponudu za gledaoce. Pravom na prenos kvalifikacija za Evropsko prvenstvo zaokružili smo program televizije Nove S. Sada na tržište plasiramo jednu modernu televiziju sanajkvalitetnijim sadržajem koji je prikladan svim generacijama i interesovanjima – kaže direktorka United Media Aleksandra Subotić.\nTOP kanal će 25. marta zvanično promeniti ime u Nova S, a pored ekskluzivnih prenosa sportskih događaja, nova televizizija će emitovati zabavne i političke talk show emisije, informativni, serijski i filmski program.\nBogatu programsku šemu NoveS činiće jutarnji program „Mentalno razgibavanje“, zabavni talk show „Veče sa Ivanom Ivanovićem“, „Utisak nedelje“ Olje Bećković, emisije produkcije“Insajder” – “Male Velike priče” i “Insajderov pregled nedelje”.\nDramsko M. 26/03/2019 u 19:44 Odgovorite\nPa sa ovakvim emisijama i programom su ubedljivo najbolja TV u Srbiji!!!!


SAD blokirale uvoz pamuka iz kineske oblasti Sindjang kao proizvod prinudnog rada - Svet - Dnevni list Danas\nPočetna » Svet » SAD blokirale uvoz pamuka iz kineske oblasti Sindjang kao proizvod prinudnog rada\nFoto: EPA/POLAT NIYAZ\nSAD su objavile nove mere protiv uvoza pamuka iz severozapadne kineske oblasti Sindjanga koji, kako se smatra, potiče od prinudnog rada ujgurske muslimanske manjine u toj oblasti.\nAmerička carina od sada može da zapleni isporuke pamuka proizvedenog u firmi „Sindjang prodakšn i konstrakšn“ (XPCC), navodi se u jučerašnjem saopštenju Ministarstva za unutrašnju bezbednost.\nTa velika, poluvojna kompanija u Sindjangu je od avgusta pod sankcijama američkog ministarstva finansija.\nTo je šesta akcija koju je preduzela američka carina u poslednjih tri meseca da blokira robu nastalu „prisilnim radom“ u Sinđangu, navodi se u saopštenju.\nPeking je naišao na intenzivnu medjunarodnu kritiku zbog svoje politike na teritoriji bogatoj resursima, gde organizacije za zaštitu prava kažu da je oko milion Ujgura i drugih uglavnom muslimanskih manjina zatočeno u logorima, prenosi AFP. Kina navodi da se radi o centrima za profesionalnu obuku namenjenim da narod nadje posao i da ga udalji od verskog ekstremizma.\nSAD su već sredinom septembra donele pet ukaza i blokirale uvoz robe proizvedene u Sindjangu, uključujući pamuk i tekstil, kompjuterske delove i proizvode za kosu, optužujući Peking da je nametnuo Ujgurima „prisilan rad“.\n„Predsednik (Donald) Tramp i američki narod neće tolerisati kršenja ljudskih prava od strane kineske komunističke vlade“, rekao je Ken Kučineli, pomoćnik ministra za unutrašnju bezbednost u saopštenju.\nOn je rekao da ministarstvo preduzima inicijativu da primeni američke zakone i osugura da oni koji krše ljudska prava, uključujući američke kompanije, ne mogu da manipulišu sistemom da bi profitirali od prinudnog rada.\nPeking je danas osudio „lažne informacije“ i demantovao postojanje prinudnog rada u Sinđangu.\nPortparolka kineskog ministarstva spoljnih poslova Hua Šunjing rekla je da stanovnici tog regiona biraju svoj posao po svojoj želji.\nOna je osudila mere Vašingtona čiji cilj je, po njenom mišljenju, da pogode kineske kompanije i zaustave razvoj Kine.


FOBJEKTI – Novo na tržištu i jedino u Big Print-u | Big Print\nPokušajte da se prisetite, koliko fotografija ste odštampali i napravili foto album sa putovanja, rođendana ili venčanja od kada koristite digitalni fotoaparat?\nPraksa štampanja fotografija i prelistavanja albuma potpuno je nestala od kako više nema odlaska u foto radnju radi razvijanja filmova i izrade fotografija. Danas većina ljudi skine fotografije sa memorijske kartice na računar i fotografije prelistava na ekranu. Ali fobjekti su tu da bi ovu praksu malo promenili i podsetili vas koliko je lepo kada fotografiju držite u ruci ili je okačite na zid da vas sve vreme podseća na neke lepe trenutke ili voljene osobe.\nFobjekat je, ka što sama kovanica kaže, fotografija i objekat u jednom. Slika se štampa na posebnom materijalu koji se specijalnim načinom sečenja pretvara u ram fotografije koju možete da okačite na zid i uživate u svom remek delu.


U analizi, koju započinje kratkim predstavljanjem Kurtija i podsećanjem na njegovu ulogu u dugotrajnoj blokadi parlamentarnog ivota na KiM kada, kao vođa opozicije, nije prezao ni od upotrebe suzavca u parlamentu, novinar Mihael Martnes ocenjuje da je novi kosovski premijer, od stupanja na dužnost, "zaoštrio odnos prema Srbiji", prenosi "Dojče vele".\nOn podseća da je Kurti u svom prvom govoru pred parlamentom najavio da će se odnos prema Srbiji odvijati "po logici reciprociteta: kako oni nama, tako i mi njima", te navodi da se Kurti od prvog dana suočava sa pritiskom međunarodne zajednice koja traži povratak za pregovarački sto sa Beogradom, za šta je uslov ukidanje taksi protiv Srbije.\nMartnes smatra da je Kurti spreman da ukine takse od 100 odsto na proizvode iz centralne Srbije, ali uz istovremenu primenu principa reciprociteta.\nTo bi, kako objašnjava, trebalo da izgleda tako što će Priština ukinuti carine, a uvoznu robu iz centralne Srbije tretirati isto onako kako Beograd tretira uvoznu robu sa teritorije KiM, odnosno tako da potpuno zabrani uvoz.\nMartnesi dodaje da bi Priština mogla da uvede princip reciprociteta i za automobile sa registarskim tablicama iz centralne Srbije.\nTači, Grenel i Vučić u Minhenu\n- Kao što automobili sa kosovskim registracijama ne smeju da ulaze u Srbiju, tako ni automobili registrovani u Srbiji ne bi smeli da ulaze na Kosovo. Ako Srbija popusti sa svojom strogom politikom prema Kosovu, to će se osetiti i na principu reciprociteta - smatra on.\nMeđutim, nemački novinar sumnja da će Kurti svoje ideje sprovesti u delo.\nTu bi, kako navodi, kao prepreka pre svega mogao da se nađe specijalni izaslanik predsednika SAD za pregovore Beograda i Prištine, ambasador SAD u Nemačkoj Ričard Grenel.\n- Onaj ko vidi na koji način Grenel misli da može da komanduje vanom NATO-partneru kao to je Nemačka, taj može da zamisli kakav ton Grenel koristi u odnosu sa Kosovom, zemljom koja za svoju državnu egzistenciju može da zahvali NATO-bombardovanju 1999. pod vožstvom Amerikanaca. Teko je i zamisliti ta bi se dogodilo da se neka kosovska vlada otvoreno i trajno suprotstavi željama Vašingtona  jednostavno zato to se tako nešto do sad nije dogodilo - navodi Martens.\nU tom kontekstu, ocenjuje da je teško zamislivo da će se Kurti usuditi da uđe u sukob "s najvažnijim zaštitnikom Kosova".\nPOZNATI U POLITICI Da li su javne ličnosti u kampanjama ŽRTVE ILI KORISNICI POLITIKE\nŠarl de Gol je jednom rekao kako je “politika suviše ozbiljna stvar da bi se ostavila političarima”. Opet, moglo bi se reći i da je politika najčešće suviše sklizak teren za ljude koji su svoje ime, integritet i dobar glas sticali u nekim drugim oblastima života, a rešili su da ih založe na političkom terenu.


Aleksandar Vučić: Ne možete da zamislite razmere bezobrazluka onih koji prete Srbiji, biće mnogo teško! (VIDEO) – REPORTER\nAleksandar Vučić: Ne možete da zamislite razmere bezobrazluka onih koji prete Srbiji, biće mnogo teško! (VIDEO)\n08/04/2022 Reporter AKTUELNO, Politika, Priča dana, Vesti, Video 0\nPredsednik Aleksandar Vučić rekao je za RTS, u prvom intervjuu posle izbora, da je Srbija u nemogućoj poziciji jer trpi pritiske sa svih strana, ali da se i dalje drži i čuva. Mi smo vojno, ali ne i politički, neutralna država sve dok smo na evropskom putu, ukazao je predsednik. Što se tiče izbora, rekao je da nije sasvim zadovoljan svojim rezultatom, iako je ponosan na njega, i zna da je on istorijski.\nIntervju Aleksandra Vučića za RTS\n„Inauguracija zavisi od situacije – ako je budem pravio, biće u Smederevu“\nUpitan da li će praviti inauguraciju kao i pre pet godina, rekao je da je to moguće, ali da je moguće i da je ne bude, i da to zavisi od situacije.\n„Ako je budem pravio, biće u Smederevu, u kući Miloša Obrenovića“, rekao je na kraju intervjua predsednik Srbije.\nO litijumu: Ne vidim mogućnost za promenu pogrešne odluke Vlade\nVučić je izjavio da je odluka Vlade Srbije o prekidu saradnje sa „Rio Tintom“, koji je planirao da u Jadru otvori rudnik litijuma, bila pogrešna, ali da se neće mešati, kao i da u ovom trenutku ne vidi mogućnost za promenu odluke.\nSmatra da je trebalo da se sačekaju analize, a da se tek naknadno donese odluka.\n„Razumeo sam Aninu frustraciju i činjenicu da se prave naivni neki da ne znaju da spolja plaćaju ljude da bi izlazili na ulice.\nRekao sam i tada da ja odluku ne bih doneo pod pritiskom, posebno što ne volim one koji misle da su mesije, a dobili su pare spolja. Vlada je donela odluku i ne vidim mogućnost za promenu takve odluke. Mislio sam tada i danas to mislim da je ona pogrešna“, naglasio je Vučić.\nVučić je ukazao da je veliki broj građana napustio taj deo Srbije, a čitav Jadar i Rađevina mogao je da se uredi drugačije da bude najrazvijeniji kraj Srbije.\nNajavio je da će veliki novac biti uložen u ekologiju, ali da će uglja i bakra biti.\n„Bakar je doneo to da je u Boru prosečna plata viša od 770 evra. Najlakše je voditi kampanju protiv Kineza svih koji bi da rade i donose odluke“, ukazao je Vučić.\nObećao je da će za desetak dana posetiti Krivelj i Slatinu, kako bi sa meštanima nastavio da rešava probleme.\n„Moramo taj posao da nastavimo. Sačuvamo istok Srbije jer bez RTB istok ne postoji“, istakao je predsednik.\n„Razgovaraću sa svima, našoj partiji potrebne su promene“\nPredsednik je rekao da će u postizbornom periodu razgovarati sa svima, kao i sa Ivicom Dačićem i svima drugima, kao i da će svakom reći u lice šta misli o njegovom radu.\n„Ne znači da neću da razgovaram sa Dačićem i socijalistima i da neću da razgovaram sa bilo kim, hoću sa svima. To je i moja ustavna obaveza. A da li ću uvek imati dovoljno smelosti da svakome kažem u lice o njegovom radu – da hoću“, rekao je Vučić.\nVučić je ukazao na to da su potrebne velike promene u partiji koju sada vodi i da želi da pomogne u, kako je rekao, dobroj tranziciji u nešto što će predstavljati budućnost.\nNa pitanje da li i dalje ostaje pri tome da napušta mesto predsednika SNS-a i kada će to biti, Vučić je rekao da će to uslediti svakako ove godine, ali da još ne zna u kom mesecu, pošto to zavisi od drugih stvari i ideja.\nNa pitanje da li bi novi lider stranke trebalo da bude premijer ili obrnuto, Vučić je kazao da nije o tome razmišljao.\n„Nisam se bavio time uopšte, strukturom i kadrovima… Jedino mi je u glavi kako da zemlju izvučemo iz problema za koje nismo ni krivi ni dužni“, naglasio je Vučić.\n„Neki se ponašali kao na raspustu, rekao sam to Dačiću“\nPredsednik Vučić zahvalan je, kaže, SPS-u na podršci, ali je i istakao da nije bilo fer tokom kampanje što su se neki ponašali „kao da su na raspustu“, što je, navodi, zamerio i lideru socijalista Ivici Dačiću.\nNa pitanje da li ga je Dačić zvao, Vučić je rekao da ga je zvao više puta, a upitan da li nastavljaju u istoj koaliciji, jer su bili lojalni u kampanji, odgovorio da je zahvalan socijalistima na dosadašnjoj podršci.\nVučić je istakao da ne postoji niko u SPS-u ko može da kaže da on nije bio fer prema njima, a pogotovo Dačić.\nNa konstataciju da pojedini analitičari kažu da su njegovoj pobedi na izborima sa oko 10 odsto doprineli socijalisti, uzvratio je – kako ti analitičari nisu primetili da su SPS četiri puta u vladi, a da SNS-u nisu bili potrebni.\nVučić je rekao da je uvek sam svoju grbaču postavljao gde treba. „U ovoj kampanji nije bilo fer da sam ja morao da vodim državu, a svi drugi su bili na raspustu što se države tiče“, kaže Vučić i dodaje da tu misli na one koji su u vlasti, i da je to rekao Ivici Dačiću.\nTo važi i za ljude iz njegove stranke, kaže, ali mnogo manje, dodajući da to donekle može i da razume, ali ne i da opravda.\nDodao je i da ne razume analitičare koji kažu da su pobednici izbora oni koji su osvojili po tri, četiri, pet odsto glasova na izborima.\n„Samo niko ne kaže da je ta lista koja je propala, imala četiri puta više glasova od drugoplasirane i trećeplasirane liste, to im ne pada na pamet da izgovore“, rekao je Vučić.\n„Đilasa nisam ni video ni čuo godinama“\nNisam ga ni video ni čuo godinama, rekao je lider SNS-a odgovarajući na pitanje da li je imao kontakte sa predsednikom Stranke slobode i pravde Draganom Đilasom.\nPredsednik je komentarisao rezultate izbora u Beogradu, i rekao da je trenutna situacija takva da SNS i SPS imaju 55 mandata, koliko i svi ostali.\n„Sad se broje glasovi po slučajnom uzorku da se vidi da li odgovaraju kompletnim rezultatima i broju listića u džakovima. Svi znaju da nije bilo krađe izbora“, rekao je Vučić.\nU domenu je, kaže, fantastike da Tadićeva lista može da pređe cenzus, ukoliko se izbori ponavljaju na nekoliko biračkih mesta.\nIstiče da se lokalnom politikom ne bavi, ali da su mu u stranci rekli da imaju lagodnu većinu da vode Beograd, ne ulazeći u detalje o mogućim koalicionim partnerima u gradskoj vlasti.\n„Nisam sasvim zadovoljan svojim rezultatom“\nGovoreći o izbornim rezultatima, napominje da nije sasvim zadovoljan svojim rezultatom, iako je ponosan na njega, i zna da je on istorijski.\n„Razumeo sam poruke ljudi koji su šarali po listi, i poruka je bila da hoće da Vučić vodi zemlju“, kaže Vučić, ali ocenjuje da mu je narod poručio da hoće više transparentnosti.\n„SNS zainteresovan za nove parlamentarne izbore, ja sa tim nisam saglasan“\nVučić je, govoreći o izborima, rekao da u SNS-u postoji veliko interesovanje za ponovno održavanje parlamentarnih izbora, ali da on sa tim nije saglasan.\n„Država mora da bude iznad partijskih interesa“, istakao je predsednik.\n„Svakako će biti mnogo teško“\n„Nadam se samo da revidiramo. Ono što sam video jeste da je Dojče Bank izašla sa procenama za Nemačku i predviđaju recesiju za celu iduću godinu. Predviđa bukvalno pakao za celu godinu“, podvukao je predsednik.\nNaveo je da misli da ne može da bude gore od prve godine pandemije, ali ne može da isključi ni tu mogućnost, jer ako dođe do otvorenog oružanog sukoba zapada i Rusije onda, kaže, „piši sve propalo“.\nVučić je rekao da će svakako biti mnogo teško i da je važan svaki dan koji izdržimo sa investitorima, sa našim prugama…\n„Molim ljude za strpljenje, mudrost i poverenje“, poručio je predsednik.\n„Trudimo se da zauzdamo inflaciju, zato je NBS podigla referentnu kamatnu stopu. Mi se borimo na sve načine da zauzdavamo cene. Imamo najviše plate u regionu, ali zauzdavamo cene koliko god je moguće, da bismo inflaciju zaustavili, da ljudima ne bi inflacija pojela život“, objasnio je predsednik.\n„Strahovito sam ljut zbog robnih rezervi“\n„Sve što nije privatna svojina, uvek je Alajbegova slama“, rekao je Vučić i dodao da je kontrola robnih rezervi urađena tek pošto je on intervenisao.\nUskoro 10.000 pomoći za socijalne ustanove\nPredsednik Vučić najavio je da će zaposlenima u socijalnim ustanovama narednih dana biti isplaćena jednokratna pomoć od 10.000 dinara.\n„Lovac NATO-a pratio let Er Srbije u ruskoj zoni, tražimo objašnjenje“\nVučić je, govoreći o avionu na letu Moskva-Beograd, rekao da je let kasnio oko tri sata i 20 minuta i da je ruska kontrola leta nedaleko od ruske granice sa Letonijom upozorila avion iz Srbije i pitala da vizuelno identifikuju avion koji se nalazi pored.“Avion koji je bio u pitanju. Bio je vojni lovac. Najviše je podsećao na ‘fantoma 15’ ili ‘jurofajter’ sive boje. Očigledno, u ruskoj vazdušnoj zoni je bio neki od NATO aviona koji je išao samo kilometar ispod, a ruska služba za praćenje vazduhoplova nas je na korektan način obavestila da je pored nas neki drugi avion i da proverimo koji je, jer sad oni, kako će da gađaju taj avion, kad su gore iznad putnici“, kazao je Vučić.\nDodao je da, prema izveštaju, borbeni avion nije ugrozio avion iz Srbije i da je relativno brzo nestao iz vidokruga.\nPiloti su u izveštaju naveli da se osećaju nelagodno i da bi trebalo u budućnosti povesti računa oko letova koji se sprovode sa visokim rizikom i u ratnim uslovima.\nPoručio je da će Srbija od NATO-a tražiti informacije, ali i dodatne informacije od Rusije.\n„Da vidimo ko se to pravi pametan da lovcima ugrožava civilno vazduhoplovstvo i da ugrožava civile na nekom letu i što se prave pametni. Ili je to možda slučajnost, ali bi bilo lepo da nam to kažu, jer mi sad imamo tačne koordinate gde se avion pojavio“, rekao je Vučić.\nDodao je da to govori kako bi prikazao razmere pritisaka sa kojima se Srbija suočava.\n„Mi smo vojno, a ne politički neutralna država, jer smo na putu ka EU“\nPoručio je da nema nikakve sumnje da će da donosi najbolje odluke u svakom trenutku, a da Srbija još nijednu meru protiv Rusije nije donela, i gledaće da tako ostane.\n„Ne možete da razumete razmere bezobrazluka onih koji prete ovoj zemlji, a suština je u tome da hoće da slome slobodarski duh Srbije i sposobnost da samostalno donosi odluke, rekao je predsednik Vučić.\n„Verujte da je ovo nemoguća pozicija, a mi i dalje svoju zemlju držimo i čuvamo, i dalje nam se najavljuju investitori“, istakao je Vučić.\n„Mi smo vojno neutralna država, ali nismo politički neutralna država, mi smo na evropskom putu“, ukazao je predsednik.\n„Ucenjuju Srbiju, ne mene lično“\n„Oni ne mogu mene da ucene, ali ucenjuju zemlju“, napomenuo je predsednik.\nIstakao je da se danas i narednih dana odlučuje da li ćemo biti izuzeti od paketa sankcija za naftu i da se odlučuje da li ćemo posle 15. maja moći da uvozimo naftu.\n„Zbog odluke EU, koja je takva da mi do 15. maja možemo da uvozimo naftu, bilo odakle, posle ne može, jer je Gasprom većinski vlasnik NIS-a. Mi možemo da uvezemo, ali trostruko skuplje“, objasnio je predsednik.\n„Srbija je jedina zemlja koja nije donela nijednu restriktivnu meru, ne protiv Putinove dece, već nijedne firme. Jedini nismo nacionalizovali nijednu njihovu firmu, već razgovaramo sa njima i spremni smo da se odreknemo prava preče kupovine u NIS-u ako hoće da prodaju“, rekao je Vučić.\n„Putin je bio fer, razgovarali smo o gasu, nafti, NIS-u“\nPovodom razgovora sa Vladimirom Putinom, Vučić je rekao da su dugo razgovarali o svemu.\nBio je fer, razgovor je bio dobar, korektan, pričali smo o gasu, o nafti, NIS-u, naveo je Vučić.\nDodao je da je Putin želeo da ga informiše o situaciji u Ukrajini, oko Buče, i oko planova i preneo da sve ide po planu.\n„Ja sam njemu rekao da ne mora da mi govori, da sam predstavnik i predsednik male zemlje, koja ne misli da treba da odlučuje o sudbini sveta, jer smo mala, napaćena zemlja, koja zna za sankcije. On je rekao da je njegov odnos prema srpskom narodu poseban i hvala mu na tome“, rekao je Vučić.\nVučić je naveo da je Putinu ponovio stav Saveta za nacionalnu bezbednost, ali i ukazao, zbog različitih tumačenja u Srbiji, da je Srbija jedina zemlja u Evropi koja nije uvela nijednu restriktivnu meru Rusiji.\n„Niko mi od protivkandidata nije čestitao na pobedi“\nNiko mi od protivkandidata nije čestitao na pobedi na izborima, to više govori o njima, ja sam čestitao kada sam gubio.\nSada mu je, ističe, čestitao ceo svet.\n„Ponosan sam na građane koji su odabrali odgovornu politiku i hvala im na tome“, poručio je predsednik Srbije.\nAleksandar Vučić, u emisiji Četvrtkom u 9, prvi put posle izbora, govorio je o predsedničkim i rezultatima ostalih izbora, kao i o izazovima sa kojima će se Srbija suočavati u mandatu predsednika i nove skupštine.\nIstakao je da da je Srbija u nemogućoj poziciji, jer trpi pritiske sa svih strana, ali da se i dalje drži i čuva.\n„Mi smo vojno, ali ne i politički, neutralna država, mi smo na evropskom putu“, rekao je predsednik.\nŠto se tiče izbora, rekao je da nije sasvim zadovoljan svojim rezultatom, iako je ponosan na njega, i zna da je on istorijski.\n“JEDNOM”! NOVI HIT ACE LUKASA! (VIDEO)\nSrbija posle izbora: Rasplet zapleta ili dodatno zapetljavanje?


SEEbiz.eu / HR / Grčki Mytilineos od Srbije traže još 60 miliona dolara odštete\nMytilineos RTB Bor SR Jugoslavija Goran Knežević Aleksandar Antić\nDatum objave: 26.01.2018. - 12:04:54\nBEOGRAD - Osim 40 mil USD, koliko će Srbija u ratama platiti Mytilineosu, ova kompanija sudu u Atini predala je još jedan, znatno veći odštetni zahtev, piše Politika.\nČak i da Srbija grčkom Mytilineosu do kraja isplati odštetu od 40 mil USD, naše obaveze prema ovoj grčkoj kompaniji time se ne završavaju. Jer, kako može da se vidi iz izveštaja Saveta za borbu protiv korupcije, koji je objavljen juče (25. januara 2018. godine), osim arbitraže u Ženevi, koju je Srbija izgubila, postoji još jedan sudski spor koji je trenutno u toku.\nPred prvostepenim sudom u Atini Mytilineos je tužio RTB Bor, tražeći odštetu od 60 mil USD, jer ova kompanija nije ispoštovala tri ugovora potpisana u drugoj polovini devedesetih godina, piše Politika.\n– Posebno je važno pitanje kako će se okončanje arbitražnog postupka obavezujućom presudom odraziti na spor između RTB Bor i navedene grčke firme – upozoravaju iz Saveta.\nOsnov da Mytilineos tuži državu Srbiju i RTB Bor jeste Sporazum između Vlade Savezne Repubike Jugoslavije i Vlade Republike Grčke o uzajamnom podsticanju i zaštiti ulaganja zaključen 25. juna 1997. U savetu negoduju što od Državnog prvobranilaštva nisu dobili presudu Međunarodnog arbitražnog suda u Ženevi, sa obrazloženjem da nosi oznaku "poverljivo".\n- Savet smatra da nema nikakve štete po Srbiju , ako se javno objavi presuda arbitraže i da je netransparetnost presude usmerena ne na poverljivost zbog sprečavanja nastanka štete, jer je presuda već doneta, nego zbog skrivanja činjenica kako je i zašto došlo do postupka - navodi se u izveštaju.\nKako je Politika već pisala, predstavnici grčke kompanije prošle nedelje boravili su u Beogradu, gde su sa predstavnicima Vlada Srbije počeli pregovore o dinamici otplate duga od 40 mil USD. Nezvanično je bilo najavljeno da će Vlada Srbije ove nedelje usvojiti zaključak kojim će biti precizno definisan plan otplate.\nVlada Srbije formirala je komisiju za pregovore sa Mytilineosom koju čine ministar privrede Goran Knežević, ministar energetike Aleksandar Antić i predstavnici Ministarstva finansija.


Vučić: Niko u BiH od Srbije ne treba da pravi bauka\nBeta 8. septembra 2017. 13:00\nPredsednik Srbije Aleksandar Vučić izjavio je danas na kraju posete Sarajevu da nema potrebe da u BiH bilo ko od Srbije pravi bauka, ponovivši da je Srbija iskren prijatelj Bosni i Hercegovini.\n„Pokušajte da poverujete u to, pokušajte da razumete i Srbiju i da nekada udjete u naše cipele i onda ćete da vidite koliko sam govorio istinu“, kazao je Vučić na konferenciji za novinare posle sastanka sa predsedavajućim Saveta ministara BiH Denisom Zvizdićem.\nVučić je izjavio da Srbija nije nikada, ni na koji način dovela u pitanje teritorijalni integritet BiH, niti se na bilo koji način meša u unutrašnje odnose u BiH, dodavši da će se Srbija tako ponašati i u budućnosti, a da od BiH očekuje da ima prijateljski odnos prema Srbiji.\n„Važno je da naš pogled bude usmeren u budućnost, ne moramo da zaboravljamo prošlost, jer to niko ne traži od nas i ne tera nas na to, ali je važno da radimo za budućnost i našu decu“, rekao je predsednik Srbije.\nVučić je rekao da je veoma zadovoljan atmosferom tokom njegove dvodnevne posete Sarajevu.\n„Čini mi se da smo uspeli da promenimo atmosferu i, uprkos želji mnogih da se uvek govori o problemima, mržnji, da smo uspeli da to prevazidjemo i da se bolje razumemo nego što smo se razumeli ranije i da gledamo u budućnost“, kazao je Vučić.\nPredsednik Srbije je naveo da je BiH zemlja u regionu sa kojom Srbija ima najveću trgovinsku razmenu i najveći je ekonomski partner Srbije, ističući da ekonomske odnose treba dalje unapredjivati.\n„Naš cilj je da sa BiH dostignemo trgovinsku razmenu od dve milijarde evra, što je od velikog značaja i za BiH i za Srbiju“, rekao je Vučić.\nPrema njegovim rečima, važna stvar za unapredjenje ekonomskih odnosa je ukidanje vancarinskih barijera i nameta, što bi trebalo da smanji troškove proizvodjača iz dve zemlje.\nVučić je rekao da je sa predsedavajućim Saveta ministara BiH Denisom Zvizdićem razgovarao o više konkretnih mera, medju kojima su pitanje infrastrukturnog jačanja Podrinja, i u Srbiji i u BiH, o energetskim pitanjima, kao i nekim drugim ekonomskim pitanjima.\nPredsednik Srbije je najavio da bi predstavnici oba doma parlamenta BiH u oktobru trebalo da posete Beograd, dok bi u glavnom gradu Srbije u novembru trebalo da bude održana zajednička sednica srpske Vlade i Saveta ministara BiH.\nDo kraja godine, kazao je Vučić, Beograd bi trebalo da posete i članovi Predsedništva BiH, što bi, kako je ocenio, dalo izvanredan podsticaj za razvoj i unapredjenje odnosa dve zemlje.\nPredsednik Srbije ranije danas sastao se sa članovima kolegijuma oba doma parlamenta BiH.\nVučić je sastankom sa Zvizdićem okončao dvodnevnu posetu BiH.


Siniša Mali potpisao pet sporazuma u Pekingu - Politika - Dnevni list Danas\nPočetna » Politika » Siniša Mali potpisao pet sporazuma u Pekingu\n3Piše: Danas Online 17. septembra 2018. 14.59\nMali je potpisao okvirni sporazum između Vlade Srbije i kineske kompanije “Šandong Linglong” o ulaganjima u Zrenjanin, zatim Memorandum o razumevanju između Vlade Srbije i kompanije Šiđadžuang Džij, Memorandum o razumevanju Republike Srbije i Šandong provincijske transportne grupacije, Protokol o realizaciji Memoranduma o razumevanju Republike Srbije i kompanije Landžou Guantung i Ugovor o nabavci opreme, radova i usluga za realizaciju kapitalnog projekta nadzora u saobraćaju između Republike Srbije i kompanije HUAWEI.\n“To su hiljade novih radnih mesta u našoj zemlji. Svaki razgovor koji imamo sa kineskom stranom za nas znači ili novu fabriku ili neka nova radna mesta ili neki novi kilometar autoputa i zato je strateško partnerstvo između dve zemlje za nas veoma važno. Važno je da svaku priliku kada se predsednik Vučić i predsednik Kine Si Điping sretnu iskoristimo i porazgovaramo o nekim novim mogućnostima, o nekoj novoj šansi za investicije. To za građane Srbije znači višu stopu rasta, veću zaposlenost, veće plate i penzije“, naglasio je ministar finansija, koji boravi u Pekingu, kao član delegacije koju predvodi predsednik Republike Srbije Aleksandar Vučić.\nMinistar Siniša Mali je za sutra najavio potpisivanje izuzetno bitnog sporazuma oko izgradnje industrijskog parka u Borči i podsetio da je Srbija druga zemlja u Evropi po privrednom rastu za prvih šest meseci.\nKina, Ministarstvo finansija, Siniša Mali, SporazumPeking\n17. septembra 2018. u 15.12\nUspesan sastanak i dobra saradnja sa Kinom nisu bitni samo za aktuelne teme, nego i za buduce investicije.\n17. septembra 2018. u 15.17\nKineske investicije nas mogu preporoditi, samo ako bude nastavilo ovako.\n17. septembra 2018. u 21.51\nSrbija se ubrzano razvija što nam pokazuje i sve veći broj novih investicija i rardnih mesta. NR Kina je svakako jedan od naših najvećih privrednih, ali i političkih partnera!


RTS :: Sabor narodne muzike Srbije: Još dve pesme u finalu\nMuzika Sabor narodne muzike Srbije: Još dve pesme u finalu\nutorak, 10. nov 2020, 13:29 -> 21:51\nSabor narodne muzike Srbije: Još dve pesme u finalu\nPosle druge takmičarske večeri „Sabora 2020“ na RTS-u, dobili smo još dve pesme koje će se u velikom finalu manifestacije nadmetati za pobedu. Stručni žiri je najviše bodova dodelio pesmama „Razvedena“, koju je izvela Mina Kostić i pesmi koju je otpevala Nataša Stajić „Rođena da tebi pripadam“.\nFestival novih kompozicija narodne muzike, „Sabor 2020“, održava se u formi televizijskih emisija koje možete pratiti ponedeljkom od 22.05 na Prvom programu RTS-a. Zvezde ovog projekta su autori, kompozitori, aranžeri, tekstopisci jer je „Sabor“ posvećen onima koji stvaraju narodnu muziku.\nOsam takmičarskih kompozicija, koje su se u drugoj emisiji „Sabora 2020“ nadmetale za plasman u finale izveli su: Neša Pećanac Tugujem za oboje, Raša Pavlović Tamo, Mina Kostić Razvedena, Miladin Vuković Miločajac Hej, lađaru, drugaru, Petar Nisić Tajna ljubav, Nataša Stajić Rođena da tebi pripadam, Dragi Domić Gde je Sunce i Slaviša Vujić Zamrzla se Morava pa ćuti.\nNa osnovu glasanja članova stalnog stručnog žirija „Sabora 2020“ – Merima Njegomir, Ljubiša Pavković i Dejan Petrović, uz pridružene članove u drugoj emisiji – Anu Bekutu i Dragana Kojića Kebu, najviše poena osvojile su pesme koje su izvele Mina Kostić (Razvedena) i Nataša Stajić (Rođena da tebi pripadam). Ove dve kompozicije će se u finalu takmičiti za prestižne nagrade manifestacije „Sabor narodne muzike Srbije 2020“.\nKompozitor i teksopisac pesme Razvedena koju je otpevala Mina Kostić je Hasan Dudić, a aranžman je uradio Jovica Jović.\nNumeru Rođena da tebi pripadam, koju je izvela Nataša Stajić, komponovao je Vladimir Stajić, autor teksta je Saša Rakić, a aranžer Aleksandar Sofronijević.\nU svakoj emisiji, udruženje SEMUS nagrađuje po dvoje istaknutih umetnika narodne muzike prestižnim stručnim priznanjima. Sinoć je „Nagrada za životno delo“ uručena Draganu Kojiću Kebi, a priznanje „Nacionalni estradno-muzički umetnik Srbije“ dodeljeno je Ani Bekuti.\nKroz ukupno osam kvalifikacionih emisija manifestacije „Sabor 2020“, nove hitove uz pratnju tri orkestra, otpevaće 64 pevača. Iz svake emisija, dve kompozicije koje osvoje najviše glasova stručnog žirija idu direktno u finale.\nU devetoj, finalnoj emisiji, koju ćemo (ukoliko sve bude teklo po planu) pratiti uživo, za najveća priznanja ovogodišnjeg Sabora, nadmetaće se autori i izvođači 16 kompozicija.\nAudio-snimci svih takmičarskih pesama ovogodišnjeg Sabora objavljeni su na zvaničnom Jutjub kanalu RTS-a „Najlepše narodne pesme“, kao i video-snimci šesnaest kompozicija, iz prve i druge kvalifikacione emisije.\nTakođe, prve dve TV emisije „Sabor 2020“ možete pogledati na zvaničnom Jutjub kanalu „RTS Zabava".\nSve pesme „Sabora narodne muzike Srbije 2020“ izvode se uživo u studiju RTS-a na Košutnjaku, uz pratnju tri orkestra (koji će se smenjivati iz emisije u emisiju): Saborski orkestar pod upravom Zorana Vlajića, Narodni ansambl RTS-a pod upravom Siniše Vićentijevića i Narodni orkestar RTS-a, pod upravom Vlade Panovića.\nVoditelji „Sabora narodne muzike Srbije 2020“ su Marija Veljković Milovanović i Srđan Ivanović.\nStalni članovi Stručnog žirija „Sabora 2020” su Merima Njegomir, Ljubiša Pavković i Dejan Petrović, a uz njih će, u svakoj emisiji, u ovoj ulozi biti po još dvoje eminentnih ličnosti domaće narodne muzike.\nFestival novih kompozicija zajednički osmislili su Savez estradno-muzičkih umetnika Srbije (SEMUS) i Radio-televizija Srbije, sa ciljem da kroz afirmaciju autora i podsticanje na stvaralaštvo doprinesu negovanju kvaliteta narodne muzike.


Hendon Mob/Global Poker Index Kao Partneri sa Kompanijom Turnirskih Software-a | PokerNews\n'Tournament Director', software-ski program koji se koristi u poker arenama širom sveta, dobio je novu nadogradnju, a to je da sada prenosi turnirske rezultate direktno na The Hendon Mob (THM) poker bazu podataka po zaključenju eventa.\n'Tournament Director' sowtware koriste turnirski direktori i poker room manadžeri u velikom broju zemalja širom sveta. Software omogućuje turnirskim direktorima da upravljaju turnirskim satom, blind strukturom, nagradnim fondom i nagradama, kao i ostalim stvarima.\nOvom saradnjom biće više igrača u bazama 'The Hendon Mob' i Global Poker Index, i to je još jedan korak napred ka tome da se obelodani Global Poker ID (GPID). Tako će svi turniri na kojima se koristi 'Tournament Director' program, odmah po završnici svoje rezultate prosledjivati u 'The Hendon Mob' bazu podataka, gde će potom imati priliku to da pogleda 4 miliona posetilaca ovog veb sajta.\n"Nadamo će da će program sa svojom novom verzijom Version 3.3 'Tournament Director' biti veoma koristan," rekao je The Hendon Mob i Global Poker Index CEO Alexandre Dreyfus. "Srećni smo zbog saradnje sa tvorcima 'Tournament Director' programa i veoma zadovoljni činjenicom da će sad svi rezultati biti automatski prosledjeni u bazu THM, što znači da će turnirskim direktorima uštedeti mnogo vremena."\n'Hendon Mob' je svetska najveća live poker turnirska baza podataka, koja u ponudi ima sve poker turnire i informacije o njima zajedno sa bazom od preko 300,000 igrača i 120,000 eventova. Global Poker Index je kupio Hendon Mob prošlog Jula pod okriljem svoje sestre kompanije Zokay Entertainment.\nGlobal Poker Index Poker eventi Poker Igraci Turnirski Rezultati Balkan Poker


14. sednica Skupštine opštine\nsreda, 23 oktobar 2013 13:55\nJuče je u Staroj Pazovi održana 14. sednica Skupštine opštine, na kojoj su izabrani novi zamenik predsednika i sekretar SO, a doneta je i odluka da se za potrebe finansiranja izgradnje vrtića u Belegišu, izgradnje sportske hale sa kuglanom pri školi u Golubincima i za rekonstrukciju i uređenje centra Nove Pazove, opština dugoročno zaduži u iznosu od 250 miliona dinara.\nUhapšena bivša blagajnica Čistoće\nponedeljak, 17 jun 2013 16:07\nZbog sumnje da je protivpravno prisvojila preko tri miliona dinara u JKP Čistoća, policija je uhapsila Marcelu G. (31) iz Stare Pazove.\nOsuđen za silovanje devojčice\nponedeljak, 17 jun 2013 13:30\nViši sud u Sremskoj Mitrovici osudio je na osam godina zatvora Mišu. M. (59) iz Stare Pazove zbog silovanja 14-godišnje devojčice, a devojčicinog oca Slobodana P. (53) iz Inđije, na šest godina zatvora zbog nasilja u porodici i podvođenja svoje maloletne ćerke.\nPomoć poljoprivrednicima pri popunjavanju zahteva za subvencije\nsreda, 12 jun 2013 15:33\nU maloj sali Bele zgrade u Staroj Pazovi, u četvrtak od 9 do 13 časova, stručni saradnici i savetodavci Poljoprivredne stručne službe Sremska Mitrovica, pomagaće poljoprivrednim proizvođačima u popunjavanju zahteva za subvencije u poljoprivredi za 2013. godinu.


RTS :: U hladu omorike ovog leta te čeka neograničeni internet\nPutujemo U hladu omorike ovog leta te čeka neograničeni internet\nutorak, 27. jul 2021, 16:58 -> 17:40\nBilo da uživaš u hladu omorike ili uz zvuke talasa, MTS ti pruža priliku da ostvariš dodatnih 100 GB ili neograničeni internet, u zavisnosti od izabrane tarife, i uvek budeš onlajn.\nIzuzetne pogodnosti letnje kampanje, dostupne novim kao i postojećim postpejd korisnicima, ostvaruju se zaključenjem novog ili obnavljanjem postojećeg ugovora na 24 meseca uz odabir neke od Omorika tarifa.\nUz izbor tarife Omorika 1 dobijaš dodatnih 100 GB na postojeći internet saobraćaj iz paketa, svakog meseca tokom prvih šest meseci ugovorne obaveze.\nZaključenjem ugovora i izborom tarife Omorika 2, dobićeš dodatnih 100 GB na postojeći DATA saobraćaj iz paketa, svakog meseca tokom prvih 12 meseci ugovorne obaveze. Ukoliko odabereš tarifu Omorika 3, na raspolaganju ti je neograničen internet saobraćaj, svakog meseca tokom prvih godinu dana ugovorne obaveze.\nKuršumlijska banja izranja iz sna i poziva i turiste i stanovnike


Švajcarska u Šengenu od decembra 2008. godine - KoZnaZna\nGrađani Srbije, koji žive u Švajcarskoj, od decembtra ove godine, moći će da putuju bez viza u šengeske zemlje\nDugo očekivani zakon da Švajcarska najzad, bude deo šengenskog sistema, na opšta zadovoljstva svih migranata, koji žive i rade u ovoj alpskoj zemlji, a čije zemlje nisu obuhvaćene šengeskim sporazumom, konačno će početi da se primenjuje od decembra ove godine.U Švajcarskoj živi oko pola miliona stranaca. Da bi posetili neku od zemalja Evropske unije, potrebna im je viza.\nTo je povezano sa mnogo birokratskog rada i nepotrebnog trošenja novca i vremena.Sa ovom izmenom zakona se štedi vreme i novac jer vize od decembra meseca ove godine, neće biti više potrebne gradjanima koji poseduju tzv. švajcarski ausvajs B i C.\nOni će moći bez viza da putuju u sve EU zemlje (izuzev Velike Britanije i Irske) i da se zadrže u njima, najduže 3 meseca u roku od 6 meseci. To praktično znači ako neki tehničar srpskog porekla, koji poseduje ausvajs B ili C mora poslom da otputuje i popravi neku mašinu u Nemačkoj, ne mora više da poseduje njihovu vizu, da bi bez problema tamo putovao.\nAko neke turističke grupe, poslovni ljudi ili pojedinac budu želeli da dodju u Švajcarsku, moraju predati svoja dokumenta za CH vizu(koja je šengeska) i moraju doći prvo u Švajcarsku, pa tek onda mogu da putuju u ostale zemlje EU i to najduže na tri meseca.\nPrecizni Švajcarci smatraju da se time štedi na vremenu pravljenja šengeskih + CH viza, a posetioci štede i vreme i novac. Svoj prosperitet u svemu ovome vidi i hotelesko udruženje, koje novim zakonom očekuje prosperitet svoje branše.\nNa granicama neće više biti graničara, već samo carinika (ako treba neko nešto da prijavi). Neće biti više kontrola kao do sada, već će se kontrolisati po sistemu slučajnog izbora, medjutim policija će imati pravo da u pograničnim zonama, vrši veću kontrolu, kao što je to slučaj i u drugim EU zemljama (Zollwache).\nDo 2009 godine, aprila meseca, postojaće kontrola pasoša na graničnim prelazima, na aerodromu, za putnike koji nisu iz zemalja Evropske unije.\nTaj sistem informacija radi od 14.avgusta i biće do decembra nadgledan od strane drugih zemalje EU, kako bi se utvrdilo da li dobro funkcioniše. Sistem sadrži do sada 12 miliona podataka o nestalim i traženim osobama (od strane policije), prijavljenim nestalim stvarima i automobilima. On pogoduje bržoj razmeni podataka i povećava mogućnost svake zemlje šengena da dođe do što preciznijih podataka. Prvi dan rada SIS-a pokazao je pozitivne rezultate.\ndijsapora, gastarbajteri, šengen, švajcarska, vizni režim


Vesti - Olja Beckovic licnost godine po izboru urednistva „Vremena" -->\n<< VESTI | | 22.12.2014 18:32\nOlja Bećković ličnost godine po izboru uredništva „Vremena"\nU godini koju su, između ostalog, obeležili raznovrsni pritisci na medije, dosledno je insistirala da dobije odgovore na pitanja koja su u javnom interesu\nOlja Bećković, autorka emisije „Utisak nedelje", izabrana je za ličnost godine većinom glasova članova uredništva nedeljnika „Vreme". Kriterijum za nagradu je, kao i ranijih godina, doprinos unapređenju društvenih institucija u javnom interesu.\nUrednički kolegijum nedeljnika „Vreme" smatra da je Olja Bećković, kao autorka „Utiska nedelje" odigrala ključnu ulogu u odbrani slobode javnog govora, novinarske profesionalnosti i ljudske pristojnosti. U godini koju su, između ostalog, obeležili raznovrsni pritisci na medije, Olja Bećković je dosledno insistirala da dobije odgovore na pitanja koja su u javnom interesu. Takav pristup novinarskom poslu skupo je koštao – posle 23 godine emitovanja „Utisak nedelje" je uklonjen sa programa. Bez obzira na to, Olja Bećković i njena emisija ostaju neizbrisiv deo srpske medijske scene i svedočanstvo principijelnosti i čestitosti u vreme opšte krize društvenih vrednosti.\nOvo je četrnaesti put da redakcija „Vremena" dodeljuje priznanje za ličnost godine. Prethodnih godina, dobili su ga: Božidar Đelić (2001), Mlađan Dinkić (2002), Ljiljana Raičević (2003), Rasim Ljajić (2004), Vladimir Vukčević (2005), Zdravko Ponoš (2006), Sonja Liht (2007), Vigor Majić (2008), Milica Delević (2009), Dragan Đilas (2010), Ivan Tasovac (2011), episkop lipljanski Jovan Ćulibrk (2012) i Branko Kukić (2013).\nPraznični dvobroj „Vremena" na povećanom broju strana izlazi u četvrtak, 25. decembra